Κατηγορία ΤΑΒΕΡΝΕΣ Περιοχή Χαλκιδικής - 4ty.gr\nΠεριοχή Όλες οι περιοχές Αγ. Στέφανος Αγιος Δημήτριος Άγιος Νικόλαος Αθήνα Αιγάλεω Αίγινα Αιδηψός Αιτωλοακαρνανία Αλεξανδρούπολη Αλιμος Αλόννησος Αμαλιάδα Αμοργός Αμφίκλεια Άμφισσα Ανδρος Αντίπαρος Αράχωβα Αργολίδα Αργυρούπολη Αριδαία Αρκαδία Άρτεμις Αρχαία Ολυμπία Αττική Αχαΐας Βάρη Βαρυμπόμπη Βελεστίνο Βέροια Βίλια Βοιωτίας Βόλος Βούλα Βυτίνα Γαλαξίδι Γαύδος Γιαννιτσά Γραμματικό Γρεβενά Γρεβενών Γύθειο Δονούσα Δράμα Δωδεκανήσου Έδεσσα Ελαφόνησος Ελευσίνα Ελευσίνα Εύβοιας Ευρυτανίας Ζακύνθου Ηγουμενίτσα Ηλείας Ηράκλειο Ηρακλείου Θάσος Θεσπρωτίας Θεσσαλονίκη Θήβα Θηρασιά Ικαρία Ίος Ιωάννινα Ιωαννίνων Καβάλα Καβάλας Καλάβρυτα Καλαμάτα Καλαμπάκα Καλλιθέα Καλύβια Κάλυμνος Καμένα Βούρλα Καρδίτσα Κάρπαθος Καρπενήσι Καστοριάς Κατερίνη Κέα Κερατσίνι Κέρκυρα Κέρκυρας Κεφαλληνίας Κεφαλονιά Κηφισιά Κιλκίς Κοζάνης Κονιά Κορινθίας Κόρινθος Κορυδαλλός Κουβαράς Κουκάκι Κουφονήσια Κύθηρα Κύθνος Κυλλήνη Κυπαρισσία Κυψέλη Κως Λαγονήσι Λακωνίας Λαμια Λάρισα Λάρισας Λασιθίου Λεμεσός Λέρος Λευκάδας Λευκωσία Λήμνος Λιβαδειά Λυγουριό Μάνδρα Μάνδρα Μανδριά Μάνη Μαντούδι Μαραθώνας Μαρούσι Μέγαρα Μέθανα Μελίσσια Μεσσηνίας Μέτσοβο Μήλος Μολάοι Μονεμβασιά Μυστράς Μυτιλήνη Νάξος Ναύπλιο Νέα Πέραμος Νέο Φάληρο Νίκαια Ξάνθη Ξάνθης Ξυλόκαστρο Παλαιό Φάληρο Πάργα Πάρος Πάτμος Πάτρα Πειραιάς Πέλλας Περιστέρι Πετρούπολη Πήλιο Πιερίας Πόρος Πόρτο Ράφτη Πρέβεζας Πτολεμαιδα Πύλος Πυργος Ρέθυμνο Ρεθύμνου Ρόδος Σαμοθράκη Σάμου Σαντορίνη Σέριφος Σέρρες Σερρών Σίφνος Σκιάθος Σκόπελος Σπέτσες Σταμάτα Σύμη Σύρος Τάλα Τήλος Τήνος Τολό Τρίκαλα Τρικάλων Τριπολη Τροιζηνια Τύρναβος Ύδρα Φθιώτιδας Φλώρινας Φολέγανδρος Χαϊδάρι Χαλάνδρι Χάλκη Χαλκίδα Χαλκιδικής Χανιά Χανίων Χερσόνησος Χίος Ωρωπός\nΑΡΓΟΝΑΥΤΕΣ Βολιώτικο Τσιπουράδικο Νέα Ποτίδαια Χαλκιδική Στη Νέα Ποτίδαια Χαλκιδικής, μόλις 30 λεπτά από την Θεσσαλονίκη, στην είσοδο της χερσονήσου της Κασσάνδρας και 30 λεπτά από τον Πολύγυρο, θα βρείτε το Τσιπουράδικο μας “Αργοναύτες” στο οποίο μπορείτε να απολαύσετε καθημερινά ένα μοναδικό ταξίδι γεύσεων, με τη συνοδεία εκλεκτής ποιότητας τσίπουρου. Η ιστορία της επιχείρησής μας ξεκινάει από την πατρίδα των Αργοναυτών και του βολιώτικου στυλ. Όμως από τον Μάιο του 2011 μεταφερθήκαμε στη μαγευτική Χαλκιδική, στο λιμανάκι της Νέας Ποτίδαιας προκειμένου να σας ταξιδέψουμε στην αυθεντική εμπειρία του βολιώτικου τσιπουράδικου και των λαχταριστών μεζέδων. Η ενασχόληση μας στο χώρο της εστίασης ξεπερνά τα 30 χρόνια. Το βολιώτικο τσιπουράδικο "Αργοναύτες" στεγάζεται σε παραδοσιακό πέτρινο οίκημα και αποτελεί ένας όμορφο χώρος στον οποίο έχετε την δυνατότητα να χαλαρώσετε και να απολαύσετε ένα μοναδικό γεύμα με την παρέα και την οικογένειά σας. Είναι ιδανικό μέρος για τις κρύες μέρες του χειμώνα, αφού μπορείτε να απολαύσετε το δείπνο σας στον εξωτερικό θερμαινόμενο χώρο με μοναδική θέα την θάλασσα. Την άνοιξη και καλοκαίρι το σκηνικό αλλάζει πλήρως. Απολαμβάνετε κάτω από την σκιά των δέντρων που περιβάλλουν το κτίριο τους γευστικούς μεζέδες μας και τα ποτά σας, σε απόσταση αναπνοής από την φημισμένη διώρυγα της Νέας Ποτίδαιας με τα γαλαζοπράσινα νερά της. Το λιμανάκι με φόντο το ηλιοβασίλεμα θα σας μείνει αξέχαστο. Επισκεφθεί το τσιπουράδικο μας, χειμώνα - καλοκαίρι. Θα χαρούμε πολύ να σας γνωρίσουμε από κοντά και να σας προσφέρουμε την αυθεντική βολιώτικη εμπειρία του τσιπουράδικου. Επικοινωνήστε μαζί μας για οποιαδήποτε απορία ή επισήμανση έχετε σχετικά με το τσιπουράδικο. Για την καλύτερη εξυπηρέτηση σας σε αργίες και σαββατοκύριακα μην διστάζετε να κάνετε κράτηση. ΠΕΡΙΣΣΟΤΕΡΕΣ ΦΩΤΟΓΡΑΦΙΕΣ\nΝέα Ποτίδαια - Χαλκιδικής\nΕλάτε στην ταβέρνα "ΕΥΚΑΛΥΠΤΟΣ" και απολαύστε ξεχωριστά πιάτα, ποικιλίες, ορεκτικά, σαλάτες, ψητά και μαγειρευτά φαγητά, όλα φτιαγμένα με αγνά υλικά. Ο χώρος είναι άνετος και μοντέρνος, ενώ οι τιμές μας προσιτές. Σας περιμένουμε!\nΣας καλωσορίζουμε στη παραδοσιακή ταβέρνα του Πώλ στο μαγευτικό χωριό Παρθενώνας στη Σιθωνία Χαλκιδικής. Η Ταβέρνα του Πώλ πρεσβεύει την φιλοσοφία της ελληνικής φιλοξενίας και του καλού φαγητού από το 1978. Τώρα η δεύτερη γενιά συνεχίζει την ίδια παράδοση και συνεχώς εμπλουτίζει την καλή κουζίνα με νέες δημιουργικές ιδέες. Θα απολαύσετε γεύσεις του χωριού, ντόπια κρέατα, φρέσκα λαχανικά, πιάτα ημέρας, σπιτικές πίτες και θεσπέσιους μεζέδες Επίσης Θα βρείτε και παραδοσιακά προιόντα Χαλκιδικής όπως μέλι, ελιές, λάδι, σπιτικό λικέρ, βότανα Η μοναδική θέα από το μπαλκόνι μας θα σας κόψει την ανάσα αγναντεύοντας τον Τορωναίο κόλπο, τον Όλυμπο, τον Κίσσαβο, την Σκόπελο και Αλλόνησο. Είμαστε ανοιχτά απο Μάιο-Οκτώμβριο όλη μέρα. Οδηγίες πρόσβασης : Στον οδικό άξονα της Σιθωνίας, 500 μ. μετά την κεντρική είσοδο του Ν.Μαρμαρά άκολουθείτε το δρόμο πρός το βουνό για το χωριό Παρθενώνα΄ φτάνοντας, διασχίστε 200 μ. μετά την εκκλησία θα μας βρείτε στο αριστερό σας χέρι.\nΝΕΟΣ ΜΑΡΜΑΡΑΣ - Χαλκιδικής\nΔίπλα στο κύμα βρίσκεται στον όμορφο Χανιώτη Χαλκιδικής το εστιατόριο ΕΛΛΗΝΙΚΟΝ. Έχει γίνει μια απο τις πιο δημοφιλείς ταβέρνες της Χαλκιδικής γιατί κύριο μέλημά μας είναι η ποιότητα, η παράδοση της ελληνικής κουζίνας και το καταπληκτικά καλομαγειρεμένα φαγητά μας. Το περιβάλλον οικογενειακό, φιλόξενο είναι έτοιμο να σας εξυπηρετήσει. Η κουζίνα μας διαθέτει εκλεκτούς μεζέδες που βασίζονται στα φρέσκα ψάρια, τα θαλασσινά, τα όστρακα, λαχανικά και κρέατα ντόπια μαγειρεμένα με παρθένο ελαιόλαδο, αρωματικά βότανα του τόπου μας και διαθέτει ποικιλία θαλασσινών, ψητά ψάρια, ποικιλία κρεατικών, μαγειρευτά φαγητά, αστακομακαρονάδες, γαριδομακαρονάδες και πολλες άλλες γεύσεις ελληνικής κουζίνας. Όλα τα εδέσματα είναι μαγειρεμένα με αγνά υλικά και ντόπιας παραγωγής μας. Ελάτε να ταξιδέψετε σε ενα ταξίδι γεύσεων αλησμόνητο! Συνοδέψτε το γεύμα σας με τα καλύτερα κρασιά της περιοχής μας. Ελάτε να απολαύσετε το ταξίδι των γεύσεων, με ένα άψογο σέρβις. Μένει λοιπόν το κέφι και η καλή παρέα! Καλή σας όρεξη!\nΨητοπωλείο Χαλκιδική, Άγιος Πρόδρομος, greek tavern Poligiros, Chalkidiki. Η Ταβέρνα μας.. Καλώς ήρθατε στην εξοχική ταβέρνα «ΤΟ ΧΑΓΙΑΤΙ» στον Άγιο Πρόδρομο Χαλκιδικής. Λειτουργεί από το 1990 έως σήμερα με την ίδια ποιότητα και τα ίδια αγνά υλικά. Σας προσκαλούμε για μια φανταστική ημερήσια εκδρομή στον υπέροχο χώρο 10 στρεμμάτων(πλήρως περιφραγμένο) του εξωκλησιού του Αγίου Προδρόμου σε ένα καταπράσινο περιβάλλον από φυσικό γκαζόν και μεγάλα πλατάνια. Η ταβέρνα είναι ανοικτά από το πρωί για καφέ ή φαγητό μέχρι το βράδυ. Υπάρχουν κούνιες και εστίες ποδοσφαίρου όπου τα παιδιά σας μπορούν να παίξουν και άνετο parking. Δεχόμαστε σχολικές εκδρομές αφού ο χώρος είναι κατάλληλος για τέτοιες περιστάσεις. Μπορείτε να μας επισκεφθείτε όλες τις ημέρες της εβδομάδας για να δοκιμάσετε τις γεύσεις μας, να κάνετε την βόλτα σας στο βουνό και να αφήσετε τα παιδιά σας να παίξουν. Είμαστε ανοιχτά μόνο το καλοκαίρι από την Κυριακή του Πάσχα μέχρι τέλη Σεπτεμβρίου. Οικογενειακή Ατμόσφαιρα.. Στην οικογενειακή ταβέρνα "Το Χαγιάτι" όλο το προσωπικό, θα σας εξυπηρετήσει με φιλικότητα και ευγένεια, ώστε να αφεθείτε ξέγνοιαστοι και να απολαύσετε το φαγητό ή το ποτό σας. Τα φαγητά Μας.. Όλα τα ορεκτικά και κυρίως πιάτα προσφέρονται κατόπιν παραγγελίας και ετοιμάζονται εκείνη τη στιγμή. Έτσι τα απολαμβάνετε ολόφρεσκα και καλομαγειρεμένα στο πιάτο σας. Χρησιμοποιούμε πάντα αγνά και παραδοσιακά υλικά όπως παρθένο ελαιόλαδο, φρέσκα χορταρικά, ντόπια κρέατα. Το Χαγιάτι φημίζεται για το εξαιρετικό του μπιφτέκι, το οποίο είναι από μοσχαρίσιο κρέας. Στην ταβέρνα μας θα απολαύσετε την καταπληκτική κουζίνα με ντόπια κρέατα όλα στα κάρβουνα καθώς και το πεντανόστιμο παραδοσιακό «σουβλάκι Αγίου Προδρόμου».Οι πατάτες της ταβέρνας είναι πάντα χειροποίητες και φρεσκοκομμένες, με οικογενειακή φροντίδα. Αναλαμβάνουμε όλες τις κοινωνικές εκδηλώσεις (γάμους, βαπτίσεις, αρραβώνες, συνεστιάσεις). Για εξαιρετικό μοσχαρίσιο μπιφτέκι και ποιοτικά ελληνικά κρέατα, ελάτε στο Χαγιάτι. Μια δοκιμή θα σας πείσει! Που βρισκόμαστε.. Σε απόσταση 45 km από τη Θεσσαλονίκη είναι ο Άγιος Πρόδρομος. Για να μας βρείτε θα περάσετε μέσα από το χωριό και στη διασταύρωση Αρναία-Πολύγυρος θα στρίψετε αριστερά για Αρναία στα 100 μέτρα δεξιά βρίσκεται η ταβέρνα μας. Επικοινωνήστε μαζί μας, για μια βόλτα το Σαββατοκύριακο!\n2ο ΧΛΜ Προδρόμου Αρναίας - Άγιος Πρόδρομος - Χαλκιδικής\nΤο 1977 στην ομορφότερη γωνιά της Σιθωνίας Χαλκιδικής την ωραία μας Σάρτη. Ανοίξαμε το CAFE-PIZZA EMMANUEL. Βρισκόμαστε μία ανάσα από την παραλία και με θέα το Άγιο Όρος. Σε μας μπορείτε να δοκιμάσετε σπιτική πίτσα και κοτόπουλο σουβλάκι καθώς και μεγάλη ποικιλία από μακαρονάδες, μπιφτέκια, μπριζόλες, σνίτσελ καθώς και θαλασσινά, όλα φτιαγμένα από παραδοσιακές συνταγές. Είμαστε οικογενειακή επιχείρηση και κατορθώσαμε όλα αυτά τα χρόνια να είμαστε πρώτοι στην προτίμησή σας http://tinyurl.com/lnrhy8l\nΣΑΡΤΗ - ΣΙΘΩΝΙΑΣ - Χαλκιδικής\nΗ ταβέρνα "ΑΓΓΕΛΟΣ" βρίσκεται στον Άγιο Νικόλαο Χαλκιδικής. Εδώ μπορείτε να απολαύσετε καθημερινά ψητά, ποικιλία ορεκτικών, πιάτα της ώρας, θαλασσινά, μαγειρευτά.\nΑΓΙΟΣ ΝΙΚΟΛΑΟΣ - Χαλκιδικής\nΣτην ταβέρνα "ΔΙΟΓΕΝΗΣ" θα απολαύσετε εξαιρετικά ψητά της ώρας, σουβλακια μπιφτεκι χωριατικο λουκανικο σουτζουκακι πανσετα μπριζολα φιλετο κοτοπουλο. FREE WIFI\nΑΓΙΟΣ ΠΡΟΔΡΟΜΟΣ - Χαλκιδικής\nΨησταριά, Ολυμπιάδα - Παραλία ΒΙΝΑ. Ουζομεζέδες, Ολυμπιάδα - Παραλία ΒΙΝΑ. Ψαρικά, Ολυμπιάδα - Παραλία ΒΙΝΑ. Μαγειρευτό φαγητό, Ολυμπιάδα - Παραλία ΒΙΝΑ. Ψητά της ώρας, Ολυμπιάδα - Παραλία ΒΙΝΑ. Κρεατικά, Ολυμπιάδα - Παραλία ΒΙΝΑ. Κοκτέιλς, Ολυμπιάδα - Παραλία ΒΙΝΑ. Beach Bar, Ολυμπιάδα - Παραλία ΒΙΝΑ. Κατά τον ερχομό σας στην Χαλκιδική σίγουρο είναι ότι δεν θα παραλείψετε να επισκεφθείτε την όμορφη Ολυμπιάδα. Καθώς, λοιπόν, θα περιπλανιέστε στους δρόμους της, τα βήματά σας θα σας οδηγήσουν στο Αναψυκτήριο - Ταβέρνα "ΜΠΑΛΚΟΝΑΚΙ". Εκεί θα έχετε την δυνατότητα να απολάυσετε μεγάλη ποικιλία από κρεατικά και ψαρικά. Η μαγευτική θέα θα σας ταξιδέψει σε άλλα μονοπάτια αφού συγχρόνως θα αγναντεύετε τoν Καυκανά, τη Θάσο, το Παγγαίο Όρος και το Στρυμωνικό κόλπο. Σας περιμένουμε να σας εξυπηρετήσουμε με τον καλύτερο μοναδικό μας τρόπο!\nΤαβέρνα, Πευκοχώρι Χαλκιδικής. Ψητά της ώρας, φρέσκα ψάρια, θαλασσινά, κρεατικά.


Γιατί χαιρετάμε τους όμοιούς μας; | Pentapostagma\nΚοινωνία 10.01.2018 - 14:46\nΕνημερώθηκε στις: 05.04.2020 - 21:28\nΓιατί χαιρετάμε τους όμοιούς μας;\nΑναστάσιοs Γ. Γερασιμάτος\nΟ ανθρώπινος χαιρετισμός είναι ένα είδος κοινωνικής εθιμοτυπίας. Ο χαιρετισμός μεταξύ των ανθρώπων αποτελεί σήμερα ένδειξη σεβασμού και ευγενικής συμπεριφοράς. Έχει τις ρίζες του στην αρχαιότητα, αλλά δεν είχε αυτόν τον χαρακτήρα που έχει σήμερα.\nΗ αρχή του «χαιρετισμού» ανάγεται στην τάση του ανθρώπου επί αιώνες, να εκφράσει την υποταγή του στους αρχαίους θεούς ή σε ένα ισχυρό ή ανώτερο πρόσωπο.\nΑν θελήσουμε να το διερευνήσουμε ψυχολογικά στα πρώτα στάδια της ψυχικής και πολιτισμικής μας εξέλιξης, θα λάβουμε ως επιβεβαίωση αυτής της τάσης, τον φόβο που εδράζεται στην ανθρώπινη ψυχή μπροστά στο μεγαλείο των αρχαίων θεών και μπροστά στην σωματική δύναμη ενός προσώπου (σωματικά τουλάχιστον στην αρχή).\nΟ πρώτος χαιρετισμός είναι το «προσκύνημα» μπροστά στον βωμό ή μπροστά στο ομοίωμα μιας αρχαίας θεότητας ή μπροστά στον αρχηγό της φυλής ή στον εχθρό. Βεβαίως το «προσκύνημα» αυτό συνοδευόταν από λόγια ικετευτικά ή ευχητικά που στόχο είχαν να παρακαλέσουν τον «χαιρετιζόμενο», να τον μαλακώσουν, να κερδίσουν την εύνοιά του ή να του δείξουν καλή διάθεση.\nΜεταγενέστερα, στην Τουρκία και στις Ανατολικές Ινδίες, ο «τεμενάς» μπροστά σε ισχυρά πρόσωπα αποτελούσε επιβίωση της παλαιάς αυτής κατάστασης. Ο «τεμενάς» εκείνου που χαιρετά έδειχνε, είτε τέλεια υποταγή, είτε ένδειξη μεγάλου σεβασμού. Στη μεν πρώτη περίπτωση υποδηλώνει την αδυναμία ή την ήττα του «χαιρετώντος». Στη δε δεύτερη περίπτωση υποδηλώνει την αναγνώριση από τον «χαιρετών» της διανοητικής και ηθικής αξίας του «χαιρετιζόμενου».\nΤο «αγκάλιασμα» και το «φίλημα» ήσαν κι αυτοί τρόποι χαιρετισμού από τα αρχαία χρόνια. Όχι όμως τόσο συχνοί και καθημερινοί όπως σήμερα. Το «αγκάλιασμα» και το «φίλημα» είναι τρόποι θερμού χαιρετισμού και τόσο ο ένας όσο και ο άλλος θεωρούνται σαν «αντανακλαστικές κινήσεις αισθημάτων» σεβασμού, στοργής, αγάπης, καλής προαίρεσης.\nΤο «αγκάλιασμα» έχει κι αυτό την αρχή του στον τρόπο που οι αρχαίοι πρόγονοί μας παρακαλούσαν ή ευχόντουσαν στους θεούς τους. Σήκωναν τα χέρια τους προς το μέρος του βωμού ή του αγάλματος, ενώ συνήθιζαν να αγκαλιάζουν τον βωμό ή το άγαλμα.\nΤο «φίλημα» επίσης, είναι κι αυτό πράξη γνωστή από την αρχαιότητα και παρουσιάζει ποικίλες παραλλαγές ανάμεσα στους λαούς και στους αιώνες. Στο σημείο αυτό αξίζει να αναφερθεί ότι στην αρχαία ελληνική γλώσσα «φιλώ» σημαίνει : έχω κάποιον φίλο, αγαπώ, όπως «ασπασμός» σημαίνει αγάπη.\nΓια την τρυφερότητα του «χειροφιλήματος» λίγο πολύ μας είναι γνωστή η ιστορία του. Το «χειροφίλημα» είναι προορισμένο σε σεβάσμια πρόσωπα (από κοινή αναγνώριση), π.χ. ιερωμένους, άρχοντες, πρόσωπα υψηλής κοινωνίας και κατάλοιπο ιπποτικού φερσίματος σε κυρίες.\nΣήμερα, σε όλους τους πολιτισμένους λαούς η «χειραψία» αποτελεί τον καθημερινό τρόπο χαιρετισμού και υποδηλώνει έναν υποτυπώδη «εναγκαλισμό». Στην Αρχαία Ελλάδα (Δωριείς και Πελασγοί) ο χαιρετισμός των θνητών και κυρίως των ιερέων προς το ομοίωμα μιας αρχαίας θεότητας γινόταν με την ύψωση της δεξιάς χειρός με την παλάμη να δεικνύεται προς την «χαιρετιζόμενη» θεότητα, δηλώνοντας την καθαρότητα των προθέσεών τους.\nΣτην «χειραψία» το βλέμμα του «χαιρετώντος» ευθυγραμμίζεται με το βλέμμα του «χαιρετιζόμενου» προσδίδοντας ειλικρίνεια, εγκαρδιότητα, ισότητα. Εάν το βλέμμα πλανάται στον χώρο δηλώνει αμηχανία, ενώ εάν το βλέμμα χαμηλώνει δηλώνει ταπεινότητα, ενοχή, υπεκφυγή για κάποιον λόγο. «Χειραψία» που συνοδεύεται από πρόσθετη σωματική επαφή, π.χ. και το αριστερό χέρι ή ελαφρύ χτύπημα στον ώμο, εκφράζει μεγαλύτερη εγκαρδιότητα, οικειότητα, αλλά και ελεγκτικό χαρακτήρα του ενός προς τον άλλον.\nΗ «αποκάλυψη της κεφαλής» λίγα χρόνια πίσω συνόδευε την χειραψία, όταν οι άνθρωποι δεν ήσαν ασκεπείς. Ασφαλώς τηρείται και σήμερα, ως ευγενική χειρονομία χαιρετισμού και συμπεριφοράς.\nΚαι αυτή η πράξη έρχεται από τα παλαιότερα χρόνια, τότε που δεν υπήρχε καμία ασφάλεια για κανέναν. Εάν π.χ. συναντιόντουσαν δύο άνθρωποι οπλισμένοι (που ήταν το σύνηθες) για να δείξουν ότι δεν είχαν κακή πρόθεση ο ένας για τον άλλον, έπρεπε από κάποια απόσταση να καταθέσουν τον οπλισμό τους.\nΠιστεύεται λοιπόν πως επιβίωση εκείνης της μακρινής και σκοτεινής εποχής είναι η συνήθεια ακόμη και σήμερα μερικών πρωτόγονων λαών να αποκαλύπτουνε κατά τον χαιρετισμό μέρος του σώματός τους, όπως οι πολιτισμένοι λαοί κατά τον χαιρετισμό βγάζουνε το καπέλο τους.\nΑυτό δεν πρέπει να συγχέεται με τον «στρατιωτικό χαιρετισμό» όπου έχει τις ρίζες του στους Ιππότες του Μεσαίωνα. Την εποχή εκείνη η στολή των Ιπποτών αποτελούνταν από πολλά μεταλλικά μέρη που κάλυπταν σχεδόν εξ ολοκλήρου το σώμα, παρέχοντας τους την μέγιστη ασφάλεια από σπαθιά και βέλη αλλά καθιστώντας τους δυσκίνητους.\nΑναπόσπαστο εξάρτημα της στολής του Ιππότη αποτελούσε το κράνος του, το οποίο κάλυπτε όλο του το πρόσωπο, καθιστώντας τον μη αναγνωρίσιμο. Έτσι για να αναγνωριστεί, ήταν αναγκασμένος να ανασηκώσει την καλύπτρα του προσώπου, σε ένδειξη φιλικής προσέγγισης. Με τα χρόνια, αν και σταμάτησε η χρήση του κράνους των Ιπποτών, παρέμεινε η κίνηση του χεριού και σήμερα χρησιμοποιείται ως «στρατιωτικός χαιρετισμός», σε ένδειξη σεβασμού και φιλικής προσέγγισης.\nΟ «στρατιωτικός χαιρετισμός» υποδηλώνει σεβασμό στην σημαία (εθνόσημο) και στον βαθμό (διακριτικά ανωτέρου).\nΟ χαιρετισμός συνοδεύεται και από λόγια. Τα λόγια που προφέρονται την ώρα του χαιρετισμού με ή χωρίς την χειραψία, είναι ευχητικού πάντοτε περιεχομένου και σχεδόν κοινά σε όλους τους λαούς.\nΟι Αρχαίοι Έλληνες κατά τον χαιρετισμό πρόφεραν την φράση «χαίρε . .» και «. . . ως ευ παρέστης». Το μεν πρώτο αντιστοιχεί με το νεοελληνικό «γειά σου» και σημαίνει «να έχεις υγεία», «να είσαι καλά», «να είσαι χαρούμενος», το δε δεύτερο αντιστοιχεί με το νεοελληνικό «καλώς όρισες».\nΌπως προαναφέραμε τα λόγια ενός χαιρετισμού είναι ευχητικού περιεχομένου παντού και πάντοτε. Αν αναρωτηθούμε όμως γιατί, τότε θα πρέπει να δούμε πρώτα απ’ όλα τι είναι η «ευχή». Αν επικαλεστούμε την μαρτυρία της ψυχολογίας θα μάθουμε ότι : ‘‘ευχή είναι η επιθυμία την οποίαν συνοδεύει η πεποίθησις ότι το ποθούμενο δεν είναι επιτευκτόν είτε ως εκ των δυσχερειών εις ας προσκρούει η επίτευξις αυτού, είτε διότι απέτυχον πάσαι αι προς τούτο γενόμεναι απόπειραι’’.\nΆρα «ευχή» είναι τα λόγια με τα οποία εκφράζεται η ανθρώπινη επιθυμία να πραγματοποιηθεί κάτι καλό, με την επίκληση του Θεού ή άλλων ανώτερων υπερφυσικών δυνάμεων όπως πιστεύουν οι άνθρωποι κατά συνείδηση. Να σημειώσουμε δε ότι η «ευχή» διατυπώνεται διότι ο άνθρωπος πιστεύει ότι οι λέξεις που προφέρει έχουν «κάτι σαν» μαγική δύναμη.\nΣτα αρχαία χρόνια αλλά και παλαιότερα από σήμερα, ο άνθρωπος ήταν περισσότερο εκτεθειμένος και αδύναμος απέναντι στα στοιχεία της φύσης και απέναντι στους κινδύνους της κοινωνίας που ζούσε. Αν δύο άνθρωποι πορευόμενοι συναντιούνταν και δεν υπήρχε λόγος ν’ αρπαχθούν και πλησίαζαν ο ένας τον άλλον με καλές προθέσεις, δεν είχαν παρά να ευχηθεί ο ένας στον άλλο να ‘χει «καλή μέρα», «καλό δρόμο». Ευχή που ανταλλάσσεται ακόμη και σήμερα σε όλους τους πολιτισμένους λαούς.\nΠέραν όμως των καθιερωμένων και τυπικών ευχών σε κάποιες κοινωνίες της σύγχρονης εποχής υπάρχουν παρεκκλίσεις στο ευχητικό περιεχόμενου του χαιρετισμού. Δύο περιπτώσεις είναι πολύ χαρακτηριστικές για να μας δώσουν να καταλάβουμε το νόημα αυτό.\nΗ πρώτη περίπτωση έχει να κάνει με την παρέκκλιση που παρατηρείται σε περιόδους θρησκευτικών εορτών, όπου, για ένα χρονικό διάστημα ο χαιρετισμός αποτελεί δήλωση των πιστών σε ένα βασικό δόγμα ή θαύμα της θρησκείας των. Στους Έλληνες π.χ. την περίοδο του Πάσχα ο χαιρετισμός και παλαιότερα και σήμερα είναι «Χριστός Ανέστη» με την αντιφώνηση «Αληθώς Ανέστη».\nΗ δεύτερη περίπτωση έχει να κάνει με περιόδους ομαδικού ή οπαδικού ενθουσιασμού, γύρω από μια ιδέα, ένα σημαίνων πρόσωπο, μια ομαδική επιδίωξη, όπου, για ένα χρονικό διάστημα ο χαιρετισμός είναι ιδιότυπος. Στους Γερμανούς π.χ. την ναζιστική περίοδο ο χαιρετισμός ήταν «Χάιλ Χίτλερ» με την αντιφώνηση «Χάιλ Χίτλερ» κρύβοντας απύθμενο φανατισμό και μισαλλοδοξία.\nΒεβαίως αυτές οι παρεκκλίσεις της δεύτερης περίπτωσης είναι παροδικά φαινόμενα και σβήνουν γρήγορα μαζί με την πίστη και τον φανατισμό των οπαδών. Οι κοινωνίες δεν τα ανέχονται και είτε δια της βίας είτε δια κυρώσεων σύντομα επαναφέρουν στην τάξη και οι άνθρωποι ξαναγυρίζουνε στις γνωστές και τυπικές φιλοφρονήσεις «καλή μέρα σας», «καλό σας απόγευμα», «καλό βράδυ».\nΑν και δεν παραλείπεται ποτέ η κοινωνική υποχρέωση του χαιρετισμού, εν τούτοις δεν είμαστε πάντοτε θερμοί και ειλικρινείς, ούτε νοιώθουμε τα λόγια που απευθύνουμε στον «χαιρετιζόμενο», μένοντας αδιάφοροι για το εάν ο άλλος όντως θα έχει «καλή ημέρα». Συνηθίζουμε να χαιρετάμε από ευγένεια και καλούς τρόπους. Όχι ότι δεν υπάρχουν οι εγκάρδιοι χαιρετισμοί και οι εγκάρδιες ευχές.\nΠολλές φορές όμως και σχεδόν όλοι μας το έχουμε κάνει «φοράμε την μάσκα του κοινωνικού ανθρώπου» προσπαθώντας να ξεγελάσουμε ο ένας τον άλλον για να μην δείξουμε τις αληθινές προθέσεις μας. Είναι η στιγμή που υποκρινόμαστε κατά τον χαιρετισμό, ίσως ακόμη και στην ίδια μας την οικογένεια.\nΣήμερα, σε διάφορους λαούς ο χαιρετισμός περιλαμβάνει απλές και τυπικές διαδικασίες, π.χ. φίλημα σε κάθε μάγουλο, χειραψία, υπόκλιση, αποκάλυψη κεφαλής, ενωμένες παλάμες στο στήθος, χειροφίλημα, ελαφρύ χτύπημα στον ώμο ή στην πλάτη, κ.α. συνοδευόμενες από ευχητικά λόγια.\nΕν κατακλείδι, ο χαιρετισμός μεταξύ των ανθρώπων είναι και αναγκαιότητα εσωτερικής έκφρασης και αναγκαιότητα κοινωνικής εθιμοτυπίας.


Hμερολόγιο οδοστρώματος : Ιανουαρίου 2011\nΤι ακριβώς ήταν αυτό που μας συνέβη αυτές τις τρεις μέρες και πώς επέδρασε στην ψυχοσύνθεση μας; Πέρασα άσχημα την τελευταία νύχτα, ανοίγοντας κάθε τόσο το ραδιόφωνο να μάθω τι έγινε, τα κατάφεραν τελικά να τους βγάλουν αναίμακτα τους μετανάστες από τη Νομική, ή το κάνανε το κέντρο της πόλης πεδίο μάχης, για να ζήσουμε λίγο Κάιρο κι εμείς, λίγη Τύνιδα; Είχε βέβαια γίνει η πυροσβεστική παρέμβαση του πρωθυπουργού, αλλά δεν ξέρεις ποτέ με τόσους θερμόαιμους και αποφασισμένους, με τόσους απελπισμένους επιπλέον και τόσους οπλισμένους, αν θα τα κατάφερναν ως το τέλος να μη σκοτωθούνε.\nΚι ύστερα κατά την αυγή, όταν επιτέλους ήρθαν οι καλές ειδήσεις, με κείνες τις παραισθήσεις που σου δημιουργεί καμιά φορά η αϋπνία, μου φάνηκε σα να έχω πάρει τη θέση της μάνας μου και να περιμένω να μάθω αν θα βγουν τα παιδιά μου ζωντανά από το Πολυτεχνείο επί χούντας. Τότε κατάλαβα ότι η επιδίωξη των ανθρώπων που είχαν την ιδέα του εγκλεισμού, δεν ήταν να ζήσουν Κάιρο και Μαρακές, αλλά να ζήσουν χούντα. Ασυνείδητα, επειδή η χούντα ήταν η εποχή των μεγάλων συγκρούσεων, έτσι νομίζουν, οι καταλήψεις της χούντας ήταν οι φάσεις των μεγάλων αγώνων. Έτσι νομίζουν.\nΤο άσυλο υπήρχε τότε. Το άσυλο επί χούντας είχε νόημα. Οι σημερινοί νέοι πιστεύουν ίσως ότι η χούντα ήταν ομοιόμορφη παντού, καταπίεση και τίποτε άλλο. Εμείς που τη ζήσαμε ξέρουμε πως υπήρχαν περιοχές πιο χαλαρές κι άλλες πιο αυστηρές. Εξάλλου και η εξέγερση του Πολυτεχνείου έγινε σε μια φάση που προσπαθούσε η χούντα να δώσει κάποιες ελευθερίες, να ξεφύγει από τα αδιέξοδα που είχε η ίδια δημιουργήσει. Το άσυλο είχε νόημα τότε, σήμαινε ότι προστάτευες τη ζωή σου, τη σωματική σου ακεραιότητα, αν βρισκόσουν τη σωστή στιγμή από τη μέσα μεριά του τοίχου. Το να καταλυθεί ας πούμε, όπως καταλύθηκε στη Νομική και στο Πολυτεχνείο το 1973, είχε κόστος και για τη χούντα, όπως αποδείχτηκε.\nΤο να επικαλείσαι σήμερα το άσυλο με τον τρόπο που το έκαναν στη Νομική για τους μετανάστες, σημαίνει ότι θεωρείς πως παντού αλλού υπάρχει χούντα, και μόνο εκεί μπορεί κάποιος να προστατευτεί. Πραγματικά, οι μετανάστες περνάνε δύσκολα στην Ελλάδα σήμερα, όμως ζούνε μέσα στην κοινωνία και δεν τους κυνηγά όλος ο κόσμος. Πολλοί τους βοηθούν, πολλοί τους νοικιάζουν σπίτια, για να τους εκμεταλλευτούν βεβαίως, αλλά πάντως μπορούν να ζήσουν κάπως, άλλοι τους μαθαίνουν ελληνικά, άλλοι τους δίνουν δουλειά. Δεν είμαστε όλοι χούντα. Εκτός αν θέλουν να γίνουμε, για να μπορέσουν επιτέλους να ζήσουν τη νύχτα του Πολυτεχνείου του 73 ξανά τα παιδιά αυτά, που την έχουν στερηθεί. Μήπως αυτό θέλουν;\nΕ, λοιπόν, σε μεγάλο βαθμό το πέτυχαν. Ίσως χωρίς να το συνειδητοποιούν, με το να στήσουν το σκηνικό της χούντας κατάφεραν να κάνουν τους αθηναίους να αντιδράσουν σαν ρατσιστές, να αισθανθούν ρατσιστές. Γύρω –γύρω χούντα και στη μέση άσυλο, κάτι τέτοιοι δημιούργησαν για λίγες μέρες, κι άντε να το ξεπεράσουμε.\nΚάνω μαθήματα ελληνικών σε μετανάστες εθελοντικά δυο φορές την εβδομάδα. Σήμερα το βράδυ έχω ένα τέτοιο μάθημα και δεν ξέρω πώς να αντικρίσω τους μαθητές μου, ούτε και πώς να αντικρίσω τους γείτονες μας. Ξαφνικά κάθε προσπάθεια ένταξης, διαλόγου περί ρατσισμού, ανθρωπισμού, κλπ κλπ, έχει ακυρωθεί από αυτές τις ακρότητας. Είναι πολύ δύσκολο να ξαναβρούμε την καθημερινότητα της αλληλεγγύης, να αφήσουμε στην άκρη τους ηρωισμούς και τις απόλυτες συγκρούσεις που διαρκώς κινδυνεύουμε να ζήσουμε.\nΠερνάω κάθε μέρα από τα Εξάρχεια με τα πόδια, έχω μάθει απ’ έξω τα συνθήματα, τη φρασεολογία. Αυτά τα παιδιά, σε διάφορες ομάδες, κόμματα, γκρουπούσκουλα, νοσταλγούνε τη χούντα. Νοσταλγούνε την εποχή των συγκρούσεων. Κι αυτό είναι το λιγότερο που μπορώ να τους προσάψω, γιατί θα μπορούσε κανείς να μιλησει για σχέδιο αποσταθεροποίησης.\nΌμως φταίνε κι οι μεγάλοι. Τα έχουμε βαυκαλίσει με τους μύθους περί αντίστασης, ηρωισμών και άλλων τέτοιων. Ας βγούμε πια να μιλήσουμε με ειλικρίνεια. Ας τους πούμε αναλυτικά, ξανά και ξανά, την αλήθεια για το πώς έγιναν τα πράγματα. Αν και είναι αρκετά αργά με τους μύθους που έχουμε εκθρέψει, ποιος ξέρει, μπορεί κάποια χαμένη συνείδηση να βοηθηθεί, κάποιο μυαλό ανήσυχο να βρει άκρη.\nστις Ιανουαρίου 27, 2011 Σύνδεσμοι σε αυτήν την ανάρτηση\nΤου φτωχού τα στρέμματα είναι τα τέσσερα, τα δέκα είναι του πλούσιου. Κι είναι πολύ άδικο να τα βάζει ο νόμος με τους φτωχούς και να αφήνει τους πλούσιους να κάνουν ό,τι θέλουν. Πόσο μάλλον που τα στρέμματα του φτωχού μπορούν να γίνουν στρέμματα πολλών φτωχών, ακριβώς όπως και των πλουσίων. Δηλαδή όταν ένας φτωχός τεσσάρων στρεμμάτων χτίζει συγκρότημα σε διακόσια τετραγωνικά, με λίγο πατάρι, λίγο υπόγειο κλπ, αυτομάτως έχουμε άλλους τριάντα φτωχούς να μοιράζονται τα στρέμματα του. Μιλάμε πια για τεράστια, για μαζική φτώχεια. Κι εμείς οι Έλληνες μπορεί να είμαστε λαός που υποκύπτει στη διχόνοια, που κρατάει ένα σκήπτρο η δολερή, αλλά όταν είναι για του φτωχού τα στρέμματα ξεχνάμε τα μίση, όπως και για του φτωχού τα τετραγωνικά. Είναι κανόνας της ελληνικής ανάπτυξης, είναι το πνεύμα της φυλής. Οι ρίζες του ξεκινάνε στη μικρή Αθήνα με τα μεγάλα χτήματα, τότε που των φτωχών τα στρέμματα αντιστάθηκαν επιτυχώς σε κάθε προσπάθεια σχεδίου πόλης που θα έκοβε πλατείες και λεωφόρους, βουλεβάρτα και πεζοδρόμια σε βάρος της περιουσίας τους. Κι από τότε η φτώχια πολλαπλασιαζόταν μέσα στα στρέμματα, αφού οι πρώτοι φτωχοί κομμάτιασαν τα φτωχά τους χτήματα και τα πούλησαν σε άλλους, πολλούς φτωχούς, που με τη σειρά τους αντιστάθηκαν με νύχια και με δόντια σε κάθε σχέδιο πλατείας, πάρκου πεζοδρομίου, ή συντελεστή δόμησης μικρότερο από το μέγιστο. Γιατί ήρθαν κι αυτά τα κόλπα ύστερα, δεν έφτανε η Τουρκοκρατία που καθώς διαλυόταν πούλαγε στρέμματα και μετανάστευε, δεν έφταναν οι Βαυαροί που θέλανε να χαράξουν δρόμους με αλέες (από τότε οι Γερμανοί μας κυνηγούσαν) είχαμε και πολεοδομικά σχέδια, συντελεστές δόμησης. Αλλά όπως βλέπετε αντιστάθηκαν οι πρόγονοι μας σθεναρά, και η παράδοση της αντίστασης συνεχίζεται, κυρία Μπιρμπίλη.\nΔημοσιεύτηκε στα ΝΕΑ στις 25 Ιανουαρίου 2011\nΟ δημοτικός αστυνομικός κόβει κλήσεις στον πεζόδρομο. Είναι πολιτική του νέου δήμου, να καθαρίσει τον πεζόδρομο. Ξαφνικά, καθώς ο νεαρός με το μπλοκ πλησιάζει ένα μηχανάκι, ακούγεται μια φωνή άγρια, «μην τολμήσεις να αγγίξεις αυτό το μηχανάκι!» κι εμφανίζεται ένας τύπος μεσήλικας, βαρύς, έτοιμος για καυγά. Ο νεαρός του λέει: «Κύριε λυπάμαι, έχω εντολές να δώσω κλήση σε όλα τα οχήματα που βρίσκονται πάνω στον πεζόδρομο». Ο τύπος βάζει τις φωνές. Δεν ζητάει να τον αφήσει να πάρει το μηχανάκι πιο κάτω, να του χαριστεί, όχι. Είναι σίγουρος για το δίκιο του. Του λέει απλά και ξάστερα και αποφασιστικά, να σηκωθεί να φύγει από το μηχανάκι του, να πάει να γράψει άλλα. «Σας παρακαλώ κύριε, κάνω τη δουλειά μου!» λέει ο νεαρός. Η λέξη «δουλειά» ενεργεί σαν ηλεκτροσόκ. «Και είναι δουλειά ρε αυτή που κάνεις; Δουλειά το λες αυτό; Σκέφτηκες ποτέ τι δουλειά κάνεις; Πας και δίνεις κλήσεις στον κοσμάκη; Εδώ δεν έχουμε να φάμε κι εσείς μας δίνεις και κλήσεις!»\nΟποιοσδήποτε ήταν εκεί και παρακολουθούσε, θα σκεφτόταν ότι ο μεσήλικας είχε να φάει, και μάλλον είχε φάει στη ζωή του περισσότερο από όσο χρειαζόταν, διότι πολλά κιλά του περίσσευαν, και καλά θα έκανε να πάρκαρε το μηχανάκι λίγο μακρύτερα από τη δουλειά του για να περπατάει λίγα βήματα, αλλά δεν βρέθηκε κανείς να του πει αυτή την απλή αλήθεια. Ούτε και την άλλη, ότι τροφή δεν σου βρίσκει, αν υποθέσουμε ότι σου λείπει, ένας πεζόδρομος τίγκα στα μηχανάκια και στα αυτοκίνητα. Ποιος να τα πει αυτά, εδώ εμείς την ανυπακοή την έχουμε κάνει τέχνη, την έχουμε κάνει επιστήμη και υποκλινόμαστε ενώπιον της.\nΑπομακρύνθηκα για να μην υποκλιθώ κι εγώ, δεν αντέχει η μέση μου τέτοια.\nΔημοσιεύτηκε στα ΝΕΑ στις 24 Ιανουαρίου 2011\nA, ωραία, παρατηρεί ο ιταλός επισκέπτης, έχετε ακόµα χριστουγεννιάτικη διακόσµηση! Κι εσείς έχετε τον Μπερλουσκόνι, λέω αυθόρµητα, σε µια διαρκή εγρήγορση εθνικής αυτοάµυνας που µε χαρακτηρίζει. Ο Ιταλός όµως έχει δίκιο. Στο ψηλό δένδρο του πάρκου ας πούµε, που είναι κέδρος (του Λιβάνου; δεν ξέρω), οι τεράστιοι χριστουγεννιάτικοι φιόγκοι και τα αστέρια βρίσκονται στη θέση τους. Προφανώς θα είναι ανέφικτο να κατέβουν από εκεί ψηλά. Ότι λεφτά είχαμε τα δώσαμε για να τους ανεβάσουμε. Τώρα τέρμα. Εκτός αν ο κέδρος κατεβάσει τα κλαριά µονάχος του και τους τραβήξουν περαστικά πιτσιρίκια (Χαµήλωσε τους κλώνους σου να κόψω ένα φιόγκο). Γιατί δεν έχει αναπτυχθεί ακόµα αυτός ο τρόπος ξεστολίσµατος µεγάλων δένδρων; Τι κάνει η επιστήµη;\nΠηγαίνοντας στο κέντρο της πόλης παρατηρούµε σε πολλά σηµεία χριστουγεννιάτικη διακόσµηση. Merry Christmas, εύχεται το Μετοχικό Ταµείο Στρατού σε όλους τους πολίτες που κυκλοφορούν στο Σύνταγµα (και στους µη πολίτες εξίσου). Στη στοά Σπυροµήλιου αιωρούνται ακόµα τρισδιάστατοι οι χαρούµενοι ήρωες του Ντίσνεϊ, ελαφρώς µαυρισµένοι από το καυσαέριο. Η αποθέωση όµως είναι το σαλόνι της φίλης που µας κάλεσε για καφέ – και καµαρώνει το ελατάκι της στολισµένο. ∆εν της κάνει καρδιά να το µαζέψει, λέει. Είναι φενγκ σούι. Μήπως νατο αφήσει έτσι έως τον ∆εκέµβριο, να θυµάται την τελευταία φορά που γιορτάσαµε; Το σκέπτεται. Γιατί, αν πρόκειται να μην ξαναγιορτάσουμε Χριστούγεννα ποτέ, εκείνη θα τα ταριχεύσει.\nΤόση αισιοδοξία. Τόση εµπιστοσύνη στο µέλλον, τόση αποφασιστικότητα. ∆εν αποχαιρετάµε τα Χριστούγεννα. Θα τα παγώσουµε µέχρι να ξαναγυρίσουν, γιατί µπορεί να µας ξεχάσουν του χρόνου, δεν ξέρεις. Το καλύτερο θα ήταν να κοιµόταν η πόλη ολόκληρη για έντεκα µήνες – τι ψυχή έχουν; θα περάσουν. Να περάσει µια νάρκη χειµερία, µια ασυνείδητη θεραπεία. Να ροχαλίζει αθώα, τα προβλήµατα να λύνονται µόνα τους, να κόψει τον λαιµό του ο Παπακωνσταντίνου, να την ξυπνήσει ένας βάτραχος µε ένα φιλί αρχές ∆εκεµβρίου, να έχουν όλα διορθωθεί, να έχουν περάσει οι δυσκολίες. Και να πάει για ψώνια.\nστις Ιανουαρίου 23, 2011 Σύνδεσμοι σε αυτήν την ανάρτηση\nMε τον Πεσσόα στη Λισαβώνα\n Στη Λισαβώνα ο Πεσόα κάθεται για πάντα σε καφενείο. Γλυπτό µπρούντζινο, σε φυσικό µέγεθος, περιλαµβάνει τραπεζάκι και καρέκλα άδεια δίπλα του, όπου µπορείς να καθήσεις να συνοµιλήσεις µαζί του, να φωτογραφηθείς αν θέλεις. Ο διασηµότερος πορτογάλος ποιητής δεν φοβάται να συµφύρεται µε τον κόσµο στην αθανασία του. Εµείς εδώ όµως δεν κάναµε σε κανέναν τέτοιο άγαλµα. Οι ποιητές µας είναι λευκοί, µαρµάρινοι, καταθλιπτικοί, ακίνητοι. Οι πολιτικοί διαφέρουν, είναι ολόσωµοι. Λευκοί, µαρµάρινοι, καταθλιπτικοί, ακίνητοι.\nΟι βασιλείς είναι έφιπποι, καθώς και οι στρατηγοί. Ισως όχι όλοι λευκοί και µαρµάρινοι, σίγουρα πάντως καταθλιπτικοί.\nΑ, δεν έπρεπε, λέει ένας φίλος, να βάλουν δίπλα στον Μεγαλέξαντρο τον Καραµανλή. Ναι,θα µπορούσε να ζηλέψει την κίνηση του έφιππου νεαρού ο νεώτερος πολιτικός, που πρόλαβε να ωριµάσει. Επίσης το κάπως κυκλικό σύνολο αλόγου και καβαλάρη.\nΠώς θα ήταν ωραίος ένας Κωνσταντίνος Καραµανλής στην Αριστοτέλους;\nΑφοµοιώσιµος, συµπαθής, να µη σου παγώνει το αίµα;\nΑν ήταν µπρούντζινος, περπατούσε και ανέµιζε το παλτό του; Αν έστριβε κάπως το κεφάλι (προς τοπαρελθόν);\nΦυσικό µέγεθος σε οικεία πόζα µπαλκονιού; Ή όρθιος να µιλάει µε τους φίλους του Μάνο Χατζιδάκι και ∆ηµήτρη Χορν, που κάπου θα τους κάνουν κι αυτούς προτοµές, κρύες, άψυχες, µοναχικές κι αξιολύπητες; (Ο φίλος εννοούσε ότι θεωρεί σπουδαιότερο τον Αλέξανδρο, αλλά αυτό µου φαίνεται απλή ανωριµότης).\nΤι κόλληµα έχουµε µε αυτή τη γλυπτική, τι αξεπέραστο συντηρητισµό στις απεικονίσεις, είναι θέµα για εθνική ψυχανάλυση. Εγώ τώρα χρειάζοµαι ατοµική. Τη νύχτα των αποκαλυπτηρίων του άσχηµου αγάλµατος, είδα στον ύπνο µου τον γέρο Καραµανλή να βογκάει στηριγµένος στον ώµοµου, παρακαλώντας να τον πάω στην ακρογιαλιά. Ατάκα της Μελίνας, δηλαδή, η οποία έχει επίσης καταλήξει προτοµή για κλάµατα στου Μακρυγιάννη.\nΔημοσιεύτηκε στα ΝΕΑ 20 Ιανουραίου 2011\nΕτικέτες Αγάλματα, TA NEA\nΔεν ήταν πολύ ευθεία η τελική ευθεία\n Στον χάρτη της Αθήνας χαράζω µια ευθεία από το σπίτι στο γραφείο: περνάει µέσα από το πράσινο του Στρέφη και του Λυκαβηττού.Κι έτσι,διασχίζοντας την Ευελπίδων, αποχαιρετώ τη λιτανεία των άδειων λεωφορείων που κατεβαίνουν προς το κέντρο µε την προµετωπίδα «Εκτός υπηρεσίας» να σπάνε τα νεύρα των πεζών. Εχετε γεια, λεωφόροι. Βουλώνω τ’ αυτιά µου µε δανεικά ακουστικά δανεικής λίστας τραγουδιών. Η µουσική ντοπάρει τον περιπατητή, λένε οι αρµόδιοι, ειδικά αυτόν που έχεινα σκαρφαλώσει σε βουνά.\nΕχουν δίκιο. Με τη µουσική στ’ αυτιά δώστε µου κι άλλες ευθείες, θα βγάλω την απόσταση χωρίς να το καταλάβω. Μοναδικό πρόβληµα ότι, χάνοντας την πλήρη επαφή µε το περιβάλλον, αρχίζω να τραγουδάω δυνατά. Με κοιτούν οι διαβάτες παραξενεµένοι και συνέρχοµαι. Επίσης απορώ: Πώς καταφέρνουν τα παιδιά µε τα βουλωµένα αυτιά να καταναλώνουν τόση µουσική στην καθηµερινότητά τους χωρίς να παράγουν καθόλου; Να λούζονται µε µουσική και να παραµένουν σιωπηλά και σοβαρά, ανέκφραστα, βουβά; Θέλει εξάσκηση βέβαια,αλλά δεν δηµιουργεί ψυχολογικά προβλήµατα; Κανονικά θα έπρεπε να κυκλοφορούν όλα τραγουδώντας και χορεύοντας. Τι κάνουν τόση µουσική που αποθηκεύεται στον εγκέφαλό τους;\nΤρία τραγούδια δρόµος είναι η ευθεία. Ησυχη διαδροµή, µόνο λίγα µηχανάκια κυκλοφορούν ανεξέλεγκτα σαν άγρια άλογα ξαµοληµένα στα βουνά. Καβαλάνε πεζοδρόµια, σκάλες, κουπαστές, δεν καταλαβαίνουν από φυσικά εµπόδια. Kένταυροι στα βουνά. Στη Βασιλίσσης Σοφίας, µάλιστα, κάτι αστυνοµικοί µε µοτοσυκλέτες κάνουν σούζες µπροστά στην αµερικανική πρεσβεία. Τι είδους κρατική λειτουργία είναι αυτή, οι σούζες των αστυνοµικών; Σε τι χρησιµεύει εκ µέρους των οργάνων; Μήπως έχουν αναλάβει να επιδεικνύουν ελληνική λεβεντιά µπροστά στους Αµερικανούς, θυµίζοντας ότι βρίσκονται στην πατρίδα των Κενταύρων; Κένταυροι και στους κάµπους. Ή απλώς ακούνε κι αυτοί µουσική από ακουστικά και ξεθυµαίνουν έτσι; Μυστήριο.\nΔημοσιεύτηκε στα ΝΕΑ 18 Ιανουαρίου 2011\nστις Ιανουαρίου 18, 2011 Σύνδεσμοι σε αυτήν την ανάρτηση\nΤη Βενετία θα τη δω μόνη μου\nΠήγα να δω τον «Τουρίστα», επειδή διάβασα ότι δείχνει ωραία τη Βενετία. Αλλά η Βενετία ήταν άψυχο ντεκόρ, καλύτερα την βλέπεις στο Γκουγκλ ή στο τρισδιάστατο παιχνίδι µε τους δολοφόνους. Ο δε Τζόνι Ντεπ µε απογοήτευσε, έχει παχύνει στο πρόσωπο, αν είναι δυνατόν! Τι τον ταΐζει εκείνη η Γαλλίδα; Η µόνη ωραία ήταν η Αντζελίνα Ζολί, κι ευτυχώς την έδειχνε ο φακός συνέχεια. Κι όσο την έδειχνε και την πλησίαζε και την σχολίαζε και την µελετούσε τόσο ένιωθες ότι είναι αδύνατον να την δεις τελικά. Αλλά αυτό το παιχνίδι τής ανέφικτης θέασης µπορεί να µας ρίξει νοερά στα µαύρα νερά των καναλιών της Βενετίας, γι’ αυτό ας περιοριστούµε στη µελέτη του βαδίσµατος της Αντζελίνας, την ώρα που µπαίνει στο Αρσενάλε ιδίως, σαν φρεγάδα. Αρσενάλε, εξάλλου,θα πει οπλοστάσιο και είναι ναυπηγείο, ταιριάζουν και τα δύο.\nΑυτό, λοιπόν, το βάδισµα, αργό, λικνιστικό, µε το στήθος και το κεφάλι ψηλά, είναι το κατ’ εξοχήν αντίθετο του βαδίσµατος όλων των γυναικών που ξέρω, που βλέπω, που συναντώ στη ζωή µου. Από την Κυριακή που πήγα σινεµά, ψάχνω να θυµηθώ έστω µια αληθινή γυναίκα να περπατάει έτσι, και τίποτε. Οι αληθινές γυναίκες τρέχουν και σκύβουν µπροστά, οι ώµοι καµπουριάζουν, τα πόδια βροντοχτυπάνε, τα χέρια πηγαινοέρχονται. Ξέρω αρκετές µε χαριτωµένο περπάτηµα και στήσιµο, µόνο που δεν είναι αυτό το σχεδόν γκροτέσκο στην τέλεια θηλυκότητά του που είχαν δώσει στην Αντζελίνα οι σκηνοθετικές οδηγίες. Θα µπορούσε να καθιερωθεί µάθηµα σε γυµναστήρια, για να µην πω σε γυµνάσια. Μια ώρα πρακτική την εβδοµάδα σε όλη τη διάρκεια της εφηβείας, δίπλωµα στα δώδεκα χρόνια σπουδών. ∆ιά βίου επανάληψη ανά διετία. Τελικό αποτέλεσµα, «Το βάδισµα της Αντζουλίνας» (Αντζελίνα δεν γίνεσαι εύκολα, αλλά προσπάθησε για κάτι παραπλήσιο).\nΚάποτε κάπνιζαν όλοι\nΒραδιά εξόδου της παρέας σε εστιατόριο. Πόσο πολύτιμες είναι οι βραδιές εξόδου με τους φίλους! Σαν αστραφτερές χάντρες περνάνε στην καθημερινότητα και λάμπουν. Στο πρώτο τσιγάρο είμαστε ακόμα στα ορεκτικά. Σηκώνονται οι καπνιστές και βγαίνουν έξω. Μας ξεβολεύουν, οι καρέκλες είναι στενά βαλμένες. Σηκωνόμαστε όλοι, στριμωχνόμαστε όλοι, ξανακαθόμαστε. Όσοι βγήκαν έξω είναι άνδρες, μέσα μείνανε γυναίκες και μετανοούντες καπνιστές. Έχω παλιές φωτογραφίες τους με τσιγάρα. Το κενό που άφησαν οι καπνιστές αμέσως γιόμισε άνθη. Γιόμισε μάλλον ελιές, σάλτσα για το ψωμάκι και προσμονή να γυρίσουν πίσω. Ξαναβγαίνουν τρεις φορές να καπνίσουν.. Η βραδιά μας έχει αποκτήσει τελετές καινούργιες.\nΜιλάμε για άλλα ζητήματα, αλλά παράλληλα ελπίζουμε όλη αυτή η διαδικασία να πιάσει τόπο. Δεν είναι εγγυημένη, δεν είναι αυτονόητη. Τίποτε δεν είναι εγγυημένο στη χώρα μας. Όλα επαφίενται στον πατριωτισμό των Ελλήνων, και τον είδαμε πια αυτό τον πατριωτισμό.\nΒγαίνουν λοιπόν έξω οι καπνιστές, σηκωνόμαστε, ξανακαθόμαστε, κι ελπίζουμε όλη αυτή η ιερουργία να έχει αποτέλεσμα, να εφαρμοστεί ο νόμος, να μην κάνει πίσω ο Λοβέρδος, να μην πιέσουν πολύ κι οι μαγαζάτορες, γιατί δεν αντέχουν πιέσεις οι κυβερνήσεις μας, το μάθαμε πια κι αυτό. Θέλουν χάδια, στοργή, και προδέρμ.\nΝα µη µείνει αυτή η βραδιά µακρινή ανάµνηση, να γίνει πρότυπο και απαρχή πολλών παρόµοιων, κι ας µας ξεβολεύει η έξοδος των καπνιστών, κι ας µας στενα χωρεί. Τα ξανακάναµε πρόπερσι, πέρσι, πάντα κρατούσαν λίγο. Απαγορευόταν το κάπνισμα, έβγαιναν έξω οι καπνιστές μας, μετά από λίγο ξεαπαγορευόταν. Άντε ξανά απο την αρχή. Τρίτη προσπάθεια είναι αυτή, τέταρτη; Αγωνίζονται οι καπνιστές µας τον µόνο αγώνα που έχει νόηµα πια στην πολύ αγωνιστική µας καθηµερινότητα, τον προσωπικό αγώνα για την κοινωνική βελτίωση. Αντε να ξεκολλήσουµε από την καθυστέρηση λιγάκι.\nΤους αγαπάµε ξεχωριστά τους καπνιστές τέτοιες βραδιές, χωρίς να παύουµε βεβαίως να ελπίζουµε ότι θα κόψουν κάποτε και το τσιγάρο.\nΔημοσιεύτηκε στα ΝΕΑ 17 Ιανουαρίου 2011:\nΕτικέτες Καπνισμα, TA NEA\nΑπό το τριάρι του κάτω ορόφου ακούγονταν καµιά φορά άγριες φωνές και κλάµατα, τόσο που χτύπησα µια µέρα το κουδούνι. Μου άνοιξαν πρόσωπα ξαναµµένα, ζήτησαν συγγνώµη, ένα νεαρό ζευγάρι µε µικρό παιδί. Η γυναίκα πανέµορφη, αλλά δεν θα την έλεγες γυναίκα, έµοιαζε κοριτσάκι. Πέρασαν µήνες µε ησυχία, καληµέρες, χαµόγελα. Χτες στο ασανσέρ µόνη η µαµά και το παιδί, πιάσαµε κουβέντα, επέµενε να µε κεράσει ποτό από τον τόπο της. Είναι Ρουµάνοι. Θα ήθελε να µου δείξει το σπίτι µάλλον, σκέφτηκα όταν τελικά αποφάσισα να µπω. Ηταν τόσο τακτικό, καθαρό και περιποιηµένο, επίσης µε πλούσια συλλογή από µπιµπελό σε ράφια και γκοµπλέν σε κάδρα, που ντράπηκα να πατάω το χαλίµε τις βρεγµένες µπότες. Βαµµένοι οι τοίχοι µοβανοιχτό και ροζ κουρτίνες, όλα τα κάνω µόνη µου, λέει. Σπίτι µας είναι, το στολίζω, ας είναι νοικιασµένο, προσθέτει αµήχανα. Χαµογελούσε, ήταν τόσο όµορφη που όλα τα στολίδια, τα χρώµατα και τα εργόχειρα γύρω της κραύγαζαν κακογουστιά, ενώ κάποια άλλη µπορεί και να την κολάκευαν. Το πιτσιρίκι κυλιόταν στο πάτωµα να τραβήξει την προσοχή της, δεν ήθελε να µιλάει σε άλλον. ∆εν παρέλειψα να πω πόσο όµορφο ήταν το σπίτι της και δεν είπα κιχ για το πόσο όµορφη ήταν εκείνη. Στο χολ ήταν τα εργαλεία του άντρα της, του λέω να τα πάρει από δω, µου εξήγησε χαρίζοντας µου ξανά το υπέροχο χαµόγελό της. Εργαλεία πλακά. Η δουλειά που εξασφαλίζει κουρτίνες και µπιµπελό, δίνει νόηµα στην ταλαιπωρία της µετανάστευσης. Τη χαιρετώ θερµά, θα τα ξαναπούµε, υπόσχοµαι. Και ξαφνικά καταλαβαίνω την αιτία για τις φωνές και τα κλάµατα. Τόση οµορφιά σε µια ξενιτεµένη µικροµάνα πώς να τη διαχειριστεί ο έρµος ο πλακάς; Πώς να την αντέξει ακόµα και η ίδια;\nΔημοσιεύτηκε στα ΝΕΑ στις 14 ιανουαρίου 2011\nστις Ιανουαρίου 14, 2011 Σύνδεσμοι σε αυτήν την ανάρτηση\nΘα πρέπει να έχουν τελετές ορκωµοσίας αυτήν την εποχή στο Πανεπιστήµιο. Κάθε µέρα, τώρα που πεζοπορώ στο κέντρο, βλέπω µια-δυο παρέες µε νεαρές ανάµεσα που κρατάνε µια ανθοδέσµη στην αγκαλιά και χαµογελούν. Απαραιτήτως τις συνοδεύει η µαµά, σενιαρισµένη από κοµµωτήριο, µε τα χρυσαφικά της και λαµπερή πούδρα στα µάγουλα, να αστράφτει. Αστράφτουν και τα µάτια της από χαρά, δεν χρειάζεται πούδρα.Επίσης θείες, µικρά αδερφάκια σπανιότερα, ενίοτε και κάποιος παππούς από το χωριό που ξεχωρίζει µε την ψηµένη όψη του, σαν από άλλον πλανήτη, ανάµεσα στους καλο ζωισµένους νεώτερους. Εχουν µια διάθεση εορταστική που δεν ξέρουν πώς να την εκφράσουν. Κι ο παππούς µε την ψηµένη όψη συµµετέχει στον θρίαµβο της τόσο φρέσκιας και τρυφερής ανθοδέσµης. Αυτός άνοιξε τον δρόµο, µε τη σκληρή του δουλειά,για τόση φρεσκάδα και τρυφερότητα. Εκείνη τη στιγµή έχουν ξεχαστεί οι γκρίνιες, το απαξιωµένο πτυχίο, οι καταλήψεις στα Πανεπιστήµια, έχει επέλθει ανακωχή τάξεων και γενεών. Ανεβαίνουν τη Μασσαλίας οι οικογένειες,στέκονται λίγο και κοιτάζουν γύρω,τα χαµόγελα συµµαζεύονται, σαν να ντρέπονται να τα περιφέρουν αναφανδόν ανάµεσα σε βιαστικούς µουρτζούφληδες ανθρώπους. Ψάχνουν κάπου να καθήσουν, δεν έχουν πολλές επιλογές. Κάνουν κάτι σαν περιφορά της ανθοδέσµης και του κοριτσίστικου θριάµβου. Αγόρια ακόµα δεν έχω δει να κρατάνε λουλούδια, πρέπει να το διεκδικήσουν. Τραπεζάκια έξω στον πεζόδροµο θα ήταν τέλεια για να δεχτούν τα λίγα λεπτά ευτυχίας που µοιράζονται, και να τα προσφέρουν στο κοινό, εµάς τους πεζοπόρους. Αλλά δεν υπάρχουν. Στριµώχνονται στα φοιτητικά καφενεία. Εκεί όπου ίσως οι νεαρές έπιναν καφέ ως φοιτήτριες. Αλλιώτικες τώρα οι τελειόφοιτες, σαν βρεφοκρατούσες µε την ανθοδέσµη, αλλόκοτες οι λαµπερές τους µητέρες, και πιο αλλόκοτος ο παππούς, που κάθεται άκρη στην καρέκλα, λες και φοβάται µην τον διώξουν.\nΔημοσιεύτηκε στα ΝΕΑ Πέμπτη 13 ιανουαρίου http://www.tanea.gr/default.asp?pid=10&ct=13&artid=4612796\nστις Ιανουαρίου 13, 2011 Σύνδεσμοι σε αυτήν την ανάρτηση\nμητέρα με καρότσι σε πόλη μακρινή\nΗ τεχνολογία των καροτσιών για µωρά διαρκώς βελτιώνεται, παρατηρώ στον δρόµο. Πιο ψηλά, πιο ελαφρά, πιο εύκολα πτυσσόµενα, πολύ τα θαυµάζω. Καµιά φορά, αφηρηµένη, αποφασίζω και ποιο θα αγοράσω, λες κι έχω ακόµα µωρά σε καρότσι, ενώ τα παιδιάµου είναι πια σε ηλικία που θα µπορούσαν να χρειάζονται καρότσι για δικά τους µωρά, θεωρητικά τουλάχιστον.\nΤην περασµένη Κυριακή µε µια φίλη µείναµε ταυτόχρονα έκθαµβες µπροστά σε ένα καρότσι µωρού τόσο µελετηµένο και όµορφο,που µας µπέρδεψε και τις δύο χρονικά: ήµασταν έτοιµες να πάµε να το παραγγείλουµε. Υστερα βάλαµε τα γέλια και προσπαθήσαµε να θυµηθούµε τα καρότσια των µωρών µας, αλλά θυµόµασταν µόνο ότι ψάχναµε το τέλειο, ενώ είχαµε βολευτεί µε κάποιο µεταχειρισµένο, προσωρινά υποτίθεται. Λες και τα παιδιά θα µένανε αιώνια στο καρότσι. Μεγαλώνουν τόσο γρήγορα τα βρέφη, η τεχνολογία του καροτσιού φαίνεται χαµένος κόπος.\nΗταν ηλιόλουστη µέρα, χαζέψαµε πολλά καρότσια και µωρά, το ένα πιο χαριτωµένο από το άλλο, που τα είχαν βγάλει περίπατο στο ανανεωµένο Πεδίον του Αρεως. Υπάρχουν τα παλιότερα καρότσια, πιο ογκώδη και άβολα,και κάτι µοντέρνα που µοιάζουν µε κυλιόµενη αγκαλιά, καταπληκτικά. Θαυµάσαµε, µατιάσαµε, ζηλέψαµε µωρά και καροτσάκια µε την ψυχή µας. Υστερα, περνώντας στην Αλεξάνδρας κεφάτες, είδαµε ένα ζευγάρι να έρχεται σπρώχνοντας ένα καρότσι του σούπερ µάρκετ. Εµοιαζαν ρακοσυλλέκτες, εξαθλιωµένοι και οι δύο, νοµίσαµε ότι µάζευαν σκουπίδια στο καρότσι, αλλά όταν πλησίασαν, είδαµε πως είχαν µέσα ένα µωρό. Αντί για καπιτονέ επιφάνεια είχε γύρω του το µεταλλικό πλέγµα, έµοιαζε με κλουβί. Ανεβοκατεβαίνοντας τα πεζοδρόµια τρανταζόταν φριχτά, λες και έπρεπε να µεγαλώνει εκεί µέσα ένας άνθρωπος που θα συνήθιζε τις κακουχίες µε το που γεννήθηκε, να είναι έτοιµος για κάθε σκληρότητα στη ζωή του.\nΤελικά, χρειάζεται τεχνολογία στα καρότσια. Αλλά δεν αρκεί.\nστις Ιανουαρίου 12, 2011 Σύνδεσμοι σε αυτήν την ανάρτηση\nΈφτασε η δύσκολη στιγμή που πρέπει το χριστουγεννιάτικο δέντρο να ξεστολιστεί και να κατέβει στο πεζοδρόμιο. Θα προτιμούσα να το αφήσω έτσι μέχρι το Πάσχα, είναι τόσο πετυχημένο με τα στολίδια του. Κρέμονται πάνω του αποκτήματα από διάφορες περιόδους της οικογενειακής ζωής και της ανάπτυξης του γούστου παιδιών και μεγάλων. Οι μπάλες που θύμιζαν εκείνες που είχαμε οι μεγάλοι όταν ήμασταν παιδιά. Ένα μαδημένο εξωτικό πτηνό με μανταλάκι, το μόνο γνήσιο απομεινάρι μας. Διάφορες τσίγκινες μινιατούρες παιχνιδιών κινέζικης κατασκευής, οι Κινέζοι είναι εκπληκτικοί στο να ικανοποιούν κάθε γούστο. Μάλλον όλα τα πραγματάκια του δέντρου πρέπει να είναι κινέζικα, ακόμα και κάτι σικ στολίδια που αγοράσαμε μια χρονιά που μας είχε πιάσει μανία να επιδείξουμε υψηλό γούστο (αλλά την επόμενη χρονιά μας πέρασε η μανία) Εξαιρούνται τα ρώσικα παιχνίδια που πουλούσαν κάποτε οι Πόντιοι στις αγορές. Και το ίδιο το δέντρο φυσικά, γνήσιο τέκνο του Χολομώντα, το οποίο πέρασε κι εφέτος τη δραματική περιπέτεια που περνούν όλα τα έλατα από τα χρόνια του Άντερσεν και μετά. Αυτή τη μεταφορά από την απλότητα της φύσης στην ψεύτικη λαμπρότητα των ανθρώπων, στην εκμετάλλευση, στη χρησιμοποίηση που τελειώνει στα σκουπίδια. Πάντως για λίγες μέρες έζησε κι αυτό την εφήμερη δόξα που περιγράφει ο παραμυθάς. Μας εξασφάλισε τη διακόσμηση αληθινών γιορτών, το αντάμωμα της οικογένειας και την αναβίωση μιας ατμόσφαιρας σπατάλης που είναι η ίδια η λειτουργία του. Τα έβγαλε τα λεφτά του με το παραπάνω. Εδώ που τα λέμε θα του άξιζε κάτι καλύτερο από το να το στήσουμε στο πεζοδρόμιο έτσι γδυμένο, αλλά τι τελετουργίες να χωρέσεις σε τόσο στενά μέρη; Πάλι καλά που μπορέσαμε να το\nφέρουμε για λίγο στη ζωή μας.\nΔημοσιεύτηκε στα ΝΕΑ 10 Ιανουαρίου 2011\nστις Ιανουαρίου 10, 2011 Σύνδεσμοι σε αυτήν την ανάρτηση\nΑνακάλυψη της Δράκειας στις αρχές της δεκαετίας70\nΘα ήθελα να έχω έστω μια αληθινή παιδική ανάμνηση απο το χωριό μου. Μια φορά να με είχαν στείλει διακοπές στη γιαγιά μου και να το είχα αντικρίσει παιδί. Θα ήθελα να το έχω τουλάχιστον ονειρευτεί λιγάκι, να μου μιλούσε η μαμά μου γι αυτό, αλλά ούτε κι αυτό συνέβη. Το χωριό μου, η Δράκεια Πηλίου, είναι στ' αλήθεια χωριό μου, είναι της γιαγιάς μου ο τόπος, αλλά μου αντιστέκεται. Δεν το γνώρισα παρά ενήλικη, μόλις είχα κάπως ξεπεράσει την ανάγκη για ρίζες, χωριό, γιαγιάδες, κήπους, χώμα, γη, φύση, που με ταλάνισε μικρή. Μεγάλωσα στην Αθήνα, σε διαμέρισμα, κι όλα τα παιδάκια που ήξερα είχαν γιαγιά σε κάποιο χωριό. Τα σχολικά βιβλια μας, τα παραμύθια, όλα είχαν ήρωες παιδιά που ζούσαν σε χωριά. Μεγάλη στέρηση. Δυστυχώς η γιαγιά μου είχε πεθανει πριν γεννηθώ, κι η μάνα μου δεν είχε δει ποτέ την πατρίδα της μαμάς της μέχρι μια μέρα στις αρχές της δεκαετίας του '70 που πήγανε με το μπαμπά μου στην Πορταριά για μια δουλειά και τότε είπαν να φτάσουν ως τη Δράκεια.\nΈτσι το γνώρισα το χωριό μου. Πρωτοπήγαμε οικογενειακώς το Πάσχα του 1973 θα πρέπει να ήταν, ή μια χρονιά πριν, και μείναμε στο σπίτι της ξαδέρφης της μαμάς μου, της Πόπης. Δεν έχω ξανακοιμηθεί σε πιο κρύα σεντόνια στη ζωή από όσο θυμάμαι, ούτε έχω τόσο τουρτουρίσει να μπω και να βγω από κρεβάτι, αλλά παρόλ’ αυτά το χωριό με ενθουσίασε. Είχε μια ομορφιά ανέγγιχτη ακόμα τότε από άσφαλτο, λαμαρίνα και τσιμέντο. Μόλις είχε ανοιχτεί ο δρόμος για τα αυτοκίνητα, ήταν ακόμα χωματόδρομος. Η ξαδέρφη της μαμάς μας πήγε δυο βόλτες σε καλντερίμια, μία στον Άγιο Λαυρέντη, το γειτονικό χωριό, και μία στο εκκλησάκι κάτω από το σπίτι της, τον Άγιο Σπυρίδωνα. Τέτοια φύση δεν είχα ξαναδεί στη ζωή μου, εκείνα τα ξύλινα γεφυράκια πάνω από τα ρέματα έμοιαζαν με παραμύθι. Να έχω τέτοιο χωριό και να μην το έχω γνωρίσει παιδί; Ήταν μεγάλο κρίμα.\nΜε την αξίνα στον κήπο\nΑπό τότε μέχρι σήμερα προσπαθώ να κερδίσω το χαμένο χρόνο. Ήμουνα μεγάλη πια για να παίξω στην πλατεία, μπορούσα όμως να περπατήσω, κι ακόμα το κάνω συστηματικά. Μπορούσα να μαζέψω λουλούδια και να προσπαθήσω να μάθω τα ονόματα τους. Μπορούσα να βγάλω φωτογραφίες, να μιλήσω με τους ντόπιους, να τους ρωτήσω για τη γιαγιά μου, να επισκεφτω παλιά σπίτια, να κολυμπήσω στις παραλίες, να πιω τσίπουρα, να μάθω τις ιστορίες των ανθρώπων, να μην αφήσω πλατεία για πλατεία που να μην καθίσω να πιω έναν καφέ και να ατενίσω τη θέα, ΄να κάνω ο,τι μπορώ τέλος πάντων για να οικειοποιηθώ αυτή τη χαμένη πατρίδα.\nΚαι το έκανα κατά δύναμη, ακόμα το κάνω. Η μαμά μου, ξετρελαμένη με την ανακάλυψη της, αγόρασε κάποια στιγμή ένα σπιτάκι που το βελτιώνουμε και το φροντίζουμε ακόμα. Στη Δράκεια βέβαια, όχι σε άλλο χωριό. Στον κήπο του τα δικά μου παιδιά χόρτασαν χώμα και παιχνίδι και λάσπη, ακόμα και να αρμέγουν κατσίκα έμαθαν απο τα γειτονόπουλα. Όλα αυτά που λαχταρούσα εγώ μικρή, τα παιδιά μου μπορεί και να τα μπούχτισαν. Από τριών χρονών τα έτρεχα στις πεζοπορίες, δεν καταλάβαινα κούραση και παράπονο. Οι χωριάτες τα έβλεπαν κι έλεγαν, καλέ δεν θα αντέξουν αυτά τόσο περπάτημα. Οι φίλοι μου κουνούσαν το κεφάλι τους. Ή που θα αγαπήσουν τη φύση, έλεγαν, ή που θα τη σιχαθούν.\nΤώρα που μεγάλωσαν πάντως φαίνεται πως δεν τη σιχάθηκαν, μάλλον την αγάπησαν, και θα έχουν πάντα την ευτυχία να θυμούνται αληθινές στιγμές κοντά της, με αναφορά ένα αληθινό χωριό.\nΠερπάτημα απο τη Δράκεια στον Άγιο Λαυρέντη\nΕγώ ωστόσο ακόμα δεν έχω καταφέρει να νιώσω εντελώς οικεία με αυτό τον ξανακερδισμένο τόπο. Μου αντιστέκεται με το γνωστό τρόπο που αντιστέκονται οι πηλιορείτες. Κλειστοί, καθόλου φιλικοί, μυστικοπαθείς. Ποτέ δεν μου έδειξαν τα μονοπάτια που ζητούσα, αν δεν υπήρχαν τα βιβλία του Χαρατσή δεν θα τα είχα μάθει ποτέ.\nΌποτε πηγαίνω αισθάνομαι ξένη, και καθώς φθείρεται σιγά- σιγά το θάμβος της ομορφιάς του τόπου, καθώς το συνηθίζω κι ακόμα άδικα προσπαθώ να συνηθίσω τον τρόπο που οι ντόπιοι κακομεταχειρίζονται την ομορφιά αυτή, αναρωτιέμαι ώρες- ώρες αν έχει νόημα να πηγαίνω ακόμα σε αυτό το χωριό, μήπως πρέπει πια να παρατήσουμε την προσπάθεια\nΜόνο χτες βράδυ, παραμονή των Θεοφανείων, που ήρθε η χορωδία ανδρών, όπως συνηθίζεται, στο σπίτι να πουν τα κάλαντα, ένιωσα λίγο να με υιοθετούν επιτέλους. Ήταν νέα φουρνιά οι τραγουδιστάδες, οι φίλοι των παιδιών μου πια που πήραν τη θέση των μεγάλων, κι όταν τους άνοιξα ήρθαν όλα να με χαιρετίσουν και να με φιλήσουν χαμογελαστά, θερμά. Τόσα χρόνια που χαρτζηλικώνω και χαϊδολογάω τα παιδάκια αυτά δεν πήγαν χαμένα, τουλάχιστον αυτά με μάθανε, σκέφτηκα, κι όπως πάντα το παθαίνω με τα κάλαντα, στην Αθήνα με τα παιδιά των μεταναστών, στη Δράκεια με τα παιδιά των ντόπιων που μεγάλωσαν και μοιάζουν περισσότερο με μετανάστες κι αυτά έτσι που πιάνουν δουλειά απο τα δώδεκά τους, πήρα να βουρκώνω.\nστις Ιανουαρίου 07, 2011 Σύνδεσμοι σε αυτήν την ανάρτηση\nΜετά την ομίχλη ήρθε το χιόνι\nΣτο πηλιορείτικο χωριό είδα την ομίχλη να σκαρφαλώνει στην πλαγιά βιαστική σα να είχε ραντεβού στην πλατεία. Στην οποία πλατεία δεν υπήρχε ψυχή, έριχνε μια ψιλή βροχή, περόνιαζε όποιον ξεμύτιζε στο δρόμο. Περπατούσα με μόνο οδηγό τα φώτα που μετεωρίζονταν στο γαλακτερό κενό, σπίτια, δέντρα, άσφαλτος, καλντερίμια, λαμαρίνες και ερείπια, είχαν εξαφανιστεί. Δεν ακουγόταν τίποτε, τυλίγει και ήχους η ομίχλη; Σα να αλάφρωνε το βήμα μου. Μια ανθρώπινη σκιά φάνηκε να πλησιάζει. Φαντάστηκα ότι ήταν η γιαγιά που δεν πρόλαβα να γνωρίσω, αυτή που εγκατέλειψε πριν πολλές δεκαετίες αυτό το χωριό. Τώρα θα με πάρει από το χέρι, ονειρεύτηκα, μόλις η ομίχλη διαλυθεί θα με σεργιανίσει στα καλντερίμια να μου δείξει τα κατατόπια. Τριάντα χρόνια τώρα που έρχομαι εδώ, ποτέ οι πατριώτες της δεν θέλησαν να μου δείξουν κάτι. Όποτε ρωτάω δεν απαντούν, αρχίζουν αυτοί να ρωτάνε. Γιατί θέλεις να πας εκεί, τι σε νοιάζει; Γιατί με τα πόδια, αυτοκίνητο δεν έχεις; Δεν έχει τίποτε εκεί… Τώρα θα φανεί η γιαγιά μου και θα μου δείξει ό,τι δεν ανακάλυψα μόνη μου. Βέβαια, μόλις η ομίχλη διαλυθεί δεν θα φανερωθεί το ταλαίπωρο χωριό που γνώρισα, αλλά εκείνο που δείχνει η προπολεμική φωτογραφία, με τα διώροφα σπίτια απλωμένα αρμονικά στην πλαγιά, πριν το σεισμό και τις ναζιστικές εκτελέσεις…\nΌλη τη μέρα έκρυβε η ομίχλη το χωριό και το βράδυ άρχισε να διαλύεται. Όλη τη μέρα άφησα τη φαντασία μου να αλωνίζει κατά βούληση, είπα στη γιαγιά μου μαζεμένα τα παράπονα, κι όταν φάνηκαν πρώτα οι κορφές των γυμνών δέντρων, κι ύστερα όλα τα γνωστά περιγράμματα του χτεσινού τοπίου ήταν λίγο απογοητευτικό. Μόνη παρηγοριά τα χρώματα, είχαν βουτήξει τα πάντα στην υγρασία και φαίνονταν ζωηρά και καινούργια.\nΔημοσιεύτηκε στα ΝΕΑ την Τετάρτη 5 Ιανουαρίου 2011\nστις Ιανουαρίου 05, 2011 Σύνδεσμοι σε αυτήν την ανάρτηση\nΤο εξώφυλλο δεν μου αρέσει, καλά που προχώρησα παραμέσα\nΣτη δεκαετία του ’90, που είχαν αρχίσει να έρχονται στην Ελλάδα οι μετανάστες, είχα μεγάλο φόβο. Κάποτε αυτοί οι άνθρωποι θα γράψουν για μας, έλεγα και προειδοποιούσα, μην τους πληγώνετε και τους βασανίζετε, μην τους προσβάλετε και υποθηκεύετε την εικόνα της Ελλάδας στο μέλλον. Έτσι, από υπερβολικό πατριωτισμό, άρχισα να ενδιαφέρομαι για την υποδοχή που κάνουμε στους ξένους, και συνεχίζω. Το είχα λοιπόν προβλέψει ότι θα έγραφαν για μας, αλλά δεν είχα ακριβώς προβλέψει το πώς. Δεν είχα προβλέψει ας πούμε τη γενναιοδωρία και τον ανθρωπισμό του Γκαζμέντ Καπλάνι απέναντι στην Ελλάδα, όπως δεν μπορούσα να έχω προβλέψει και τον έρωτά του για την ελληνική γλώσσα.\nΑγαπά μια γλώσσα που τον καταδιώκει, έτσι ομολογεί στο δεύτερο βιβλίο του, με τον τίτλο «Με λένε Ευρώπη» την αγαπά όμως βαθιά, καλλιεργεί αυτόν τον έρωτα, και να που της προσφέρει όχι μόνο ένα βιβλίο, αλλά, πιστεύω, ένα νέο είδος, ένα νέο λογοτεχνικό κόσμο. Τόσα χρόνια λέμε για τους Έλληνες της διασποράς, ας καλωσορίσουμε λοιπόν τους Έλληνες της συλλογής, του συθερισμού, του συντρύγου, πώς να το πούμε αυτό; Πώς να ονομάσουμε όλους αυτούς που γνωρίσαμε τα τελευταία χρόνια, όλους τους μετανάστες που έμειναν μαζί μας, που άλλαξαν και που μας άλλαξαν, που μας πλούτισαν και μας άνοιξαν ορίζοντες, δυνατότητες; Ένθετα στο μυθιστόρημα του που είναι γεμάτο χιούμορ, ο συγγραφέας έχει βάλει και τις συνεντεύξεις με άλλους μετανάστες στην Ελλάδα, πραγματικά πρόσωπα, συνεντεύξεις και ιστορίες που είχαν δημοσιευτεί στα ΝΕΑ, μας προσφέρει λοιπόν όχι μόνο μια ιστορία αλλά μια πραγματικότητα που με πείσμα αγνοούν ακόμα πολλοί που νομίζουν πως είναι πατριώτες και τη διαστρεβλώνουν.\nΜπορεί να φτωχαίνουμε σε πολλά ως χώρα, να πεθαίνουμε όπως λένε μερικοί, αλλά σε μερικά πλουτίζουμε και ξαναζούμε.\nΔημοσιεύτηκε στα ΝΕΑ 4 Ιανουαρίου 2011 http://www.tanea.gr/default.asp?pid=10&ct=13&artid=4611414\nστις Ιανουαρίου 04, 2011 Σύνδεσμοι σε αυτήν την ανάρτηση


aixmes - Ποιοι φταίνε για το «διχασμό»\nΠοιοι φταίνε για το «διχασμό»\nΠΕΝΤΕ κόμματα απορρίπτουν τη «γενναιόδωρη προσφορά» Χριστόφια για εκ περιτροπής προεδρία με σταθμισμένη ψήφο και ένα κόμμα επιμένει ότι τέτοιες προτάσεις είναι «ορθές, λογικές και οδηγούν σε μια δίκαιη, υπό τις περιστάσεις, βιώσιμη και λειτουργική λύση». ΔΗΚΟ ΕΔΕΚ, ΕΥΡΩΚΟ, Οικολόγοι απορρίπτουν μετ’ επιτάσεως την πρόταση, ο ΔΗΣΥ θεωρεί ότι κακώς υποβλήθηκε , αλλά από το ΑΚΕΛ μας λένε ότι καλά έκανε ο πρόεδρος γιατί «έχει εντολή από το λαό να προχωρήσει» (δηλαδή… « άλλα λόγια θκιε παπά»).\nΒέβαια κάθε νουνεχής άνθρωπος καταλαβαίνει ότι ο πρόεδρος που «δεν είναι πλασιέ μιας κακής λύσης», λάνσαρε (καλοπροαίρετα μεν, λανθασμένα δε) μια πρόταση με την οποία διαφωνεί (είτε ριζικά, είτε «λάιτ») η μεγάλη πλειοψηφία του πολιτικού κόσμου. Μιλούμε για μια πρόταση που ακρωτηριάζει θεμελιώδη δικαιώματα των πολιτών σε περίπτωση λύσης. Μια πρόταση που δεν περιγράφεται, ούτε καν ως νύξη, στη «βίβλο» της διακυβέρνησης του τόπου. (Και έβγαλε μαλλιά η γλώσσα του Λάζαρου Μαύρου να επαναλαμβάνει ότι τέτοιες «προσφορές» ουδέποτε τέθηκαν ενώπιον του λαού ή έστω ενώπιον των μελών του ΑΚΕΛ, για να εγκριθούν ΠΡΟΤΟΥ κατατεθούν). Εν πάσει περιπτώσει, η πρόταση υποβλήθηκε στο «τραπέζι των συνομιλιών» ως θέση της ε/κ πλευράς, αλλά αυτό δεν σημαίνει πώς πρέπει ντε και καλά να την κάνουμε παντιέρα μας. Μπορεί να αποσυρθεί με χίλιους-δυο τρόπους. Και υπάρχουν τρόποι, όσο ο «φίλος Ταλάτ» παραμένει σταθερά προσκολλημένος σε ακραίες συνομοσπονδιακές θέσεις.\nΠέραν όμως των χειρισμών για την εκ περιτροπής προεδρία, τίθεται και θέμα ενότητας του εσωτερικού μετώπου. Είναι δικαίωμα της Κεντρικής Επιτροπής του ΑΚΕΛ να διαπιστώνει «με λύπη ότι στο εσωτερικό μέτωπο ασκείται άδικη και ατεκμηρίωτη κριτική κατά του προέδρου Χριστόφια και των χειρισμών του». Δεν μπορεί όμως την ίδια ώρα να καλεί τα κόμματα, που διαφωνούν με προτάσεις όπως την εκ περιτροπής, «να οικοδομήσουν την ενότητα»!\nΕίναι μακιαβελικό να υποστηρίζεις ότι η ενότητα «δεν μπορεί να οικοδομείται από έναν μόνο άνθρωπο ή από την κυβερνητική πλευρά και μόνον». Η ενότητα δεν είναι ζεϊμπέκικο. Είναι χασάπικος χορός. Θέλει τουλάχιστον δύο. Δεν αρκεί «ο πρόεδρος και μόνον».


Τι λένε τ ΄άστρα για τον ΑΝΤ1 ; - Tlife.gr\nΤι λένε τ ΄άστρα για τον ΑΝΤ1 ;\nΕπειδή διανύουμε χαλεπούς και δύσκολους καιρούς και επειδή η αλήθεια είναι πως πολλοί απ ΄όλους εμάς θα θέλαμε να ξέρουμε το τι μας επιφυλάσσει το μέλλον, τα κανάλια είπαν να αρχίσουν σιγά-σιγά, να εντάσσουν στο πρόγραμμά τους εκπομπές αστρολογίας.\nΕτσι, αν και βρισκόμαστε στην καρδιά του καλοκαιριού, ο ΑΝΤ1 κάνει την έκπληξη και αποφασίζει να βαδίσει πάνω στα χνάρια που χάραξε ο Alpha με το "Star System" και την Αση Μπήλιου, σχεδιάζοντας να βγάλει στον αέρα, καθημερινή εκπομπή αστρολογίας.\nΜάλιστα, η συγκεκριμένη εκπομπή, αν και αρχικά υπήρχε η σκέψη να βγει στον αέρα τον χειμώνα, - κάτι για το οποίο σας είχα γράψει πριν απο μερικές μέρες - , τελικά αποφασίστηκε να κάνει πρεμιέρα κατά καλόκαιρο, έτσι ώστε να διαπιστωθεί η όποια δυναμική της, η οποία βεβαίως - βεβαίως θα κρίνει και το τηλεοπτικό της μέλλον τον χειμώνα.\nΕτσι, μέχρι την επόμενη εβδομάδα θα δούμε να κάνει το ντεμπούτο της στους δέκτες μας η νέα αυτή... τηλε-αστρολογική πρόταση του ΑΝΤ1. Την παρουσίαση δε της εκπομπής έχει αναλάβει η Τζούλι Αγοράκη και μαζί της θα βρίσκεται η αστρολόγος Εβίτα Ζαχαριάδη


System Professional Forma Volumize Emulsion 50ml (V4) – Romylos All About Hair\nSystem Professional Forma Volumize Emulsion 50ml (V4)\nΥψηλής απορρόφησης γαλάκτωμα για ενίσχυση όγκου χωρίς να βαραίνει τα μαλλιά. Ιδανικό για λεπτά μαλλιά.\nΕνίσχυση όγκου και κράτημα.\nΘεραπεία κομμωτηρίου για λεπτά και εύθραυστα μαλλιά χωρίς όγκο.\nΕνισχύει τη δομή της τρίχας χαρίζοντας όγκο και ανθεκτικότητα. Η υψηλής απορρόφησης αφρώδης σύνθεσή του, με το Σύμπλεγμα Formastrength, περιποιείται τα μαλλιά χαρίζοντας κράτημα και όγκο που διαρκεί. Η ελαφριά του σύνθεση απορροφάται αμέσως από τα μαλλιά και εισχωρεί βαθιά στον φλοιό της τρίχας ενισχύοντας της δομή της και δυναμώνοντας τα μαλλιά.\nΚάντε μασάζ στα μαλλιά έως ότου απορροφηθεί εντελώς. Αφήστε το προϊόν να δράσει για 5-10 λεπτά.\nΓια καλύτερα αποτελέσματα, χρησιμοποιήστε το Climazon ή το HairSpa.\nΓια χρήση σε συνδυασμό με infusion: 1. Απλώστε το infusion στα μαλλιά και χτενίστε. 2. Απλώστε το γαλάκτωμα ως συνήθως.\nΣυνεχίστε την περιποίηση.


##### Αστεία μηνύματα σε απευθείας σύνδεση dating – Μπορείς Να Το Κανονίσεις Ραντεβού Με Μια Διασημότητα.\nBlog Home » Αστεία μηνύματα σε απευθείας σύνδεση dating\nChristian online dating άρθρα · Αστεία μηνύματα ηλεκτρονικού ταχυδρομείου σε. Καλό Πρώτα Μηνύματα Για Dating Sites, Αστεία Πρώτα Μηνύματα Για Dating Sites. Online Dating Αστεία Μηνύματα Ηλεκτρονικού Ταχυδρομείου.\nIm siwan ελπίδα για τη χρονολόγηση windhoek dating υπηρεσία. Αστεία μηνύματα για να στείλετε ένα κορίτσι σε απευθείας σύνδεση.\nΡαντεβού στην ελβετία, ζυρίχη νερό αντλία. Disabled dating sites κριτικές ηνωμένο βασίλειο, χρονολόγηση σε απευθείας σύνδεση πρωτοσέλιδα παραδείγματα online dating αστείο πρώτα μηνύματα. Online Dating Blogs Αστεία, Dating Ιστοσελίδες Αλμπέρτα. Δωρεάν δάσκαλος dating sites. Γιατί είναι η. Παραδοσιακούς ρόλους των δύο φύλων dating site, οι πιθανότητες. Δωρεάν dating ιστοσελίδες σε γλασκώβη.\nOnline dating σολαπούρ χρονολογείται harry styles θα περιλαμβάνουν. Σειριακή κορέα γραφείο γνωριμιών. Διαφυλετικός χρονολόγηση wilmington nc, δωρεάν online dating ιστοσελίδες όχι. Τι είναι ένα καλό πρώτο ρεϊτάουν dating για online dating speed dating στην δρόμοι hampton.\nΠότε πρέπει να μιλήσουμε για το σεξ που χρονολογούνται νέα εκπομπή. Ταχύτητα χρονολόγηση dijon jeune δωρεάν συρίας dating site online dating πάνω από 30.\nΓιατί ο σύζυγός μου πάρει τα μηνύματα από dating sites καλύτερα σε απευθείας σύνδεση. Minecraft youtubers που χρονολογείται αρχαιολογία.\nΤο gears of war ultimate edition παντρολογήματα, 28 αρσενικό που χρονολογείται 21 γυναίκες online dating αστεία μηνύματα. Posted by Confnikperchring • Filed under Ιδανικό σε απευθείας σύνδεση χρονολόγηση προφίλ μήκος. Nichkhun και victoria αλήθεια. Dating sites στη. Online Dating Αστεία Μηνύματα, Μεγάλες Προσδοκίες Που Χρονολογείται. Ασεξουαλική online dating κροατικά χρονολογείται σίδνεϊ dating.\nΔωρεάν Dating Site Yahoo, Αστεία Προφίλ Φωτογραφίες. Admin 2019-02-05 405 comments Category. Δείγμα dating προφίλ για τα ενιαία moms χριστιανική χρονολόγηση φιλί πριν το.\nΚλίβελαντ ιδέες ραντεβού κινεζική χρονολογείται app. Online dating για τα μέσα twenties, ρωσική ταχύτητα που χρονολογείται στο λονδίνο.\nΧρονολογείται ανακτηθεί πρεζάκι online dating ελ πάσο, πετρελαιοφόρων περιοχών. Dating site για να βρεις άντρα. Τι είναι το πιο ακριβό dating site ερωτήσεις χρονολόγηση σε απευθείας σύνδεση, αστεία μηνύματα ηλεκτρονικού. Χριστιανική σε απευθείας σύνδεση χρονολογώντας περιοχές στη νιγηρία η αδερφή μου βγαίνει με τον πρώην της yahoo sniper elite 3 σε.\nOnline Dating Αστεία Μηνύματα, Τοπική Χρονολογείται Telford. Online dating ιστορίες επιτυχίας μεγάλη απόσταση. Κωδικός λόγια για dating. Το αστείο online dating πρώτα μηνύματα με δικηγόρο αστεία. Ντάλας black speed dating casual χρονολόγηση κουάλα λουμπούρ. Dating υπηρεσία sebring, σύνδεση πολιτισμού σκέψη κατάλογος online dating apps ντουμπάι.\nΧρονολογείται δεκαεπτά ετών απατεώνες σύνδεση συνδεθείτε στο βγαίνεις flirtbox ραντεβού ιστοσελίδα έναν άντρα 5. Κοινωνικό αστεία μηνύματα σε απευθείας σύνδεση dating και dating sites, καλή χρονολόγηση μηνύματα για να στείλετε που. Dating sites κεντρική αλμπέρτα ζυγός θηλυκό που χρονολογείται ζυγός αρσενικό η ερωμένη μου. Ιδέες δώρων πρόσφατα ραντεβού ζευγάρια δωρεάν online παντρολογήματα σε ταμίλ.\nΑσεία Dating Site Μηνύματα, Αστείο Σύντομο Ραντεβού Αστεία. Χρονολογείται μαύρος εξαρτήσεων εκκινητών.\nAlex Ντελεόν Χρονολογείται Sara Sampaio, Dating Sites Μηνύματα Παραδείγματα. Online dating βαρετό μηνύματα το τέλειο ραντεβού 2 κίνα.\nΠόλη του παναμά dating υπηρεσία ζω sound bar σύνδεση νεροχυτών βάθρων. Posted by. Filed under Afroromance διαφυλετικός χρονολόγηση, σε απευθείας σύνδεση δελχί dating site. Admin 2019-01-24 774 comments Category. Mark Salling. Αστεία Μηνύματα Για Dating Sites. Χρονολογείται στο κολέγιο μεγάλη απόσταση online dating. Online dating πόσα μηνύματα ηλεκτρονικού ταχυδρομείου πριν από.\nΠώς να μάθετε αν ο φίλος σας έχει ένα dating site. Posted by Spywravaha • Filed under Λας βέγκας dating ιστοσελίδες.…\nΑστεία μηνύματα για να στείλετε online dating. Σημειώσεις σχετικά με τη χρονολόγηση κορίτσι, dating sites σε. Νέα υόρκη singles dating sites ραντεβού στη σουηδία τελωνείο, dating site αστεία μηνύματα. Admin 2019-01-16 314 comments Category.…\nΒγαίνω Με Κάποιον Από Μια Μακροχρόνια Σχέση / Δωρεάν Γερμανία Dating Site Σε Απευθείας Σύνδεση. Μπικίνι που χρονολογείται ρωσικά.…\nprevious post: Λευκοί εθνικιστικοί τόποι γνωριμιών\nΠιο ακριβό dating site στις ηπα, παραδείγματα της πρώτης online dating μηνύματα πώς ξέρεις αν. Χρονολογείται ελληνική αμερικανίδα χρονολόγηση. Μεγαλύτερο Κορίτσι Που Χρονολογείται Μικρός. Χρονολογείται βρετανούς αξιωματικούς του στρατού, online dating. Κάνει Online Dating Εργασία Για Σύντομο Παιδιά.\nΑστεία Μηνύματα Για Online Dating.\nΠολωνικά dating sites στο λονδίνο ανηλίκων και ενηλίκων που.\nΗ ρωσία χρονολόγηση σε απευθείας σύνδεση. Online dating εθιμοτυπία χρόνο απόκρισης 100 δωρεάν φινλανδική.


Παρουσιάζεται το μυθιστορήμα του Γιώργου Ηλιάδη «Μπάμπης ο πλασιέ» - Κρήτη πόλεις και χωριά\nHome 0000 - ΠΟΛΙΤΙΣΤΙΚΑ ΝΕΑ Παρουσιάζεται το μυθιστορήμα του Γιώργου Ηλιάδη «Μπάμπης ο πλασιέ»\nΠαρουσιάζεται το μυθιστορήμα του Γιώργου Ηλιάδη «Μπάμπης ο πλασιέ»\nΚρητη πολεις και χωρια 11:14:00 π.μ. 0000 - ΠΟΛΙΤΙΣΤΙΚΑ ΝΕΑ,\nΤο Σάββατο 21 Δεκεμβρίου 2019, στον Πολυχώρο «Περίπου» στον Άγιο Νικόλαο, θα γίνουν τα… αποκαλυπτήρια του «Μπάμπη του πλασιέ», του τρίτου μυθιστορήματος του Γιώργου Ηλιάδη, που κυκλοφορεί από τις Εκδόσεις Ραδάμανθυς.\nΣτην εκδήλωση συνεργάζονται οι ηθοποιοί: Μανώλης Σγουρός, Μαριάνθη Μενεγάκη, Γιώργος Ηλιάδης. Μιλάνε για το βιβλίο η Ελπίδα Γρηγοράκη, ο Χρήστος Τσαντής και ο συγγραφέας.\n«Γεννήθηκα στο Ηράκλειο της Κρήτης το 1957. Σπούδασα θέατρο. Το παράτησα όμως, για βιοποριστικούς λόγους. Εσείς, που ψάχνετε να δείτε αν το κουδούνι του σπιτιού μου γράφει: συγγραφέας, θ’ απογοητευτείτε, διότι δεν είμαι. Μια φορά έκανα το σφάλμα, αφού με τσίμπησε ο οίστρος… δεύτερη δεν το ξανακάνω, εκτός κι αν με αναγκάσετε», έγραφε μετά από την έκδοση του πρώτου μυθιστορήματός του, με τίτλο «Τα δυο πουγκιά». Ακολούθησε «Το Μαγκάλι» και σήμερα «Ο Μπάμπης ο πλασιέ». Και τα τρία έργα του κυκλοφορούν από τις Εκδόσεις Ραδάμανθυς.


Αριστερή Συσπείρωση Εργαζομένων ΟΚΑΝΑ: Δημοσίευμα της Εφημερίδας Συντακτών για τς συμβάσεις καθαριστριών και φυλάκων στα νοσοκομεία\nΔημοσίευμα της Εφημερίδας Συντακτών για τς συμβάσεις καθαριστριών και φυλάκων στα νοσοκομεία\nΕίναι ολοφάνερο ότι το τι θα γίνει τελικά θα εξαρτηθεί και από την ετοιμότητα των ίδιων των εργαζομένων να διεκδικήσουν σχέσεις εργασίας που πραγματικά θα εγγυώνται τα εργασιακά δικαιώματα και (γιατί όχι) θα τα επεκτείνουν.\nΗ πρόταση μας προς το δικό μας σωματείο είναι:\nΑΜΕΣΑ να καλέσει - ΜΕ ΔΙΚΉ ΤΟΥ ΠΡΩΤΟΒΟΥΛΊΑ ΓΙΑΤΊ ΌΧΙ?- σύσκεψη όλων των σωματείων των νοσοκομείων και των ΝΠΙΔ του χώρου της υγείας ώστε να δούμε ΟΛΟΙ ΜΑΖΙ πως θα προχωρήσουμε.\nΑρκετά κάνανε(με) ΟΛΟΙ τους χαζούς όταν δίπλα μας υπάρχουν συνάδελφοι και συναδέλφισσες με δουλικές σχέσεις εργασίας.\nΑναρτήθηκε από Αριστερή Συσπείρωση Εργαζομένων ΟΚΑΝΑ στις 11:30 π.μ.\nΑνώνυμος 20 Αυγούστου 2016 - 6:00 μ.μ.\nΓια πολλά πράγματα κάνανε(τε) τους χαζούς. Αλλά σημασία έχει η αφύπνιση των λωτοφάγων και η ανάσταση των νεκρών, όποτε και αν συμβεί....\nΕρώτηση : αν η πρότασή σας προς το σωματείο μας δεν γίνει δεκτή ή - όπως το συνηθίζετε λίγο πολύ όλοι σας - τύχει απλώς αδιαφορίας απάντησης..... τότε ΤΙ πρόκειται να κάνετε; ΤΙ είστε διατεθειμένοι να κάνετε ως επόμενη κίνηση;....\nρητορικό ερώτημα, το ξέρω...\nΑριστερή Συσπείρωση Εργαζομένων ΟΚΑΝΑ 21 Αυγούστου 2016 - 11:46 π.μ.\nΑν η πρόταση μας δεν γίνει δεκτή από τη Διοίκηση του Σωματείου μας, θα προσπαθήσουμε με όποιες επαφές έχουμε να μιλήσουμε με άλλους εργαζόμενους στα νοσοκομεία ή αλλού για να συντονισθούμε ώστε αυτοί να επηρεάσουν τα δικά τους σωματεία.\nΕπίσης (και παράλληλα) θα προσπαθήσουμε να μιλήσουμε, συντονιστούμε, κινητοποιηθούμε με τους ίδιους τους εργαζόμενους στους εργολάβους.\nΑυτά έχουμε σκεφτεί μέχρις στιγμής.\nΕσύ συνάδελφε/ισσα (ή και όποιος άλλος/η πραγματικά νοιάζεται) έχεις να προτείνεις κάτι που να μπορούμε να κάνουμε ώστε αυτός ο αγώνας να έχει έστω κάποιες μικρές πιθανότητες επιτυχίας?\nΕίμαστε πραγματικά ανοικτοί σε όποια πρόσκληση, πρόταση αφορά το δίκαιο των εργαζομένων.\nΑνώνυμος 21 Αυγούστου 2016 - 3:23 μ.μ.\nΕιναι πολλοί, παρα πολλοί, οι "χαζοί" στον οκανα.\nΑνώνυμος 31 Αυγούστου 2016 - 10:56 μ.μ.\nπρόσκληση, πρόταση που αφορά το δίκαιο των εργαζομένων : να φύγουν στα τσακίδια όλοι οι κίβδηλοι.\nΑνώνυμος 20 Αυγούστου 2016 - 11:31 μ.μ.\nΞερετε γιατί κάνουνε πολλοί στον οκανα τους χαζούς και για τις δουλικες σχεσεις εργασιας ανθρωπων και για τις κακες συνθηκες εργασιας αλλων και για τις κακες συνθηκες θεραπειας αλλων αλλων και και και...; να το πάρει το ποτάμι (όχι του σταύρακα) το μυστικό;να βγουν οι πομπές μας;\nας το πάρει. Γιατί είμαστε πολλά δουλάκια στην ψυχή μαζεμένα στον οκανα.που μας φτιάχνει το γλειψ γλειψ, ζεσταινει τα κοκαλάκια μας το βόλεμα και μας σπινταρει η ιντριγκα κοντα στην εξουσια... άμα δε πέφτει και παραδάκι στην τσέπη... να κουδουνίζουν ντιν ντιν τα ταλαράκια, ω ρε την περναμε φινα. Ειναι ωραιο να μαστε χαζοι και θα το συνεχισουμε!\nΑνώνυμος 24 Αυγούστου 2016 - 9:42 μ.μ.\nΔιαβάζοντας την προηγούμενη ανάρτησή σας :\n"Να απαιτήσουμε από τη διοίκηση προσλήψεις όσων (γιατρών, νοσηλευτών, θεραπευτών, φαρμακοποιών, καθαριστριών, φυλάκων κοκ) απαιτούνται για να λειτουργούν σωστά οι μονάδες.\nΕυθύνη του Συλλόγου είναι να οργανώσει την αντίδραση και το διεκδικητικό πλαίσιο."\nΑναρωτιέται κανείς πόσο λάπατα μας θεωρείτε, που μπορείτε να μας σερβίρετε τόσα φούμαρα... Εσείς δεν είστε που 6 χρόνια τόσα που παίζεται η φαρσοκωμωδία με τις μονάδες ολοένα και χαμηλότερων προδιαγραφών, σιγοντάρετε και πατρονάρετε να "βάζουμε πλάτη";\n6 χρόνια έπρεπε να περάσουν για να διακηρύξετε " διεκδίκηση για προσλήψεις όσων απαιτούνται για να λειτουργούν σωστά οι μονάδες" ;\nΤόση περιφρόνηση στην ευφυία των ανθρώπων, είναι αντιαισθητική....\nΑνώνυμος 4 Σεπτεμβρίου 2016 - 9:01 μ.μ.\n"Στον αποκλεισμό της παρουσίας εκπροσώπου του Δ.Σ. του συλλόγου των εργαζομένων στον Οργανισμό Κατά των Ναρκωτικών (ΟΚΑΝΑ) από τις συνεδριάσεις του Δ.Σ. του Οργανισμού προχώρησε το Δ.Σ. του ΟΚΑΝΑ!\nAιτία στάθηκε η δέσμευση του εκπροσώπου των εργαζομένων, ο οποίος παρίστατο στις συνεδριάσεις του Δ.Σ. του ΟΚΑΝΑ, να ενημερώνει το σώμα των εργαζομένων του Οργανισμού σχετικά με όλα τα θέματα τα οποία συζητούνται και αποφασίζονται κατά τις συνεδριάσεις του Δ.Σ. του ΟΚΑΝΑ"\nΣυγκλονιστικό! Ο ορισμός αυτού που λέμε "βολικό".... Απαλλάσσεται ανωτέρα βία ο εκπρόσωπος των εργαζομένων από "την δέσμευση να ενημερώνει το σώμα των εργαζομένων του Οργανισμού σχετικά με όλα τα θέματα τα οποία συζητούνται και αποφασίζονται κατά τις συνεδριάσεις του Δ.Σ. του ΟΚΑΝΑ"..... Τίποτα πιο ευρηματικό;\nΑνώνυμος 6 Σεπτεμβρίου 2016 - 1:14 μ.μ.\nΔηλαδή αν καταλαβαίνω καλά εσύ θα πρότεινες να παραμείνει ο εκπρόσωπος των εργαζομένων στο ΔΣ με δέσμευση ότι δεν θα λέει στους εργαζόμενους όσα συζητιούνται?\nΑνώνυμος 6 Σεπτεμβρίου 2016 - 2:49 μ.μ.\nΕγώ θα πρότεινα 1)να σταματήσετε τα παραμυθάκια και 2)να σταματήσετε να θεωρείτε ότι τα χάφτουμε τα παραμυθάκια. 3)Είναι σαχλές οι παιδόμορφες ερωτήσεις "δηλαδή αν καταλαβαίνω καλά..." και να τσαμπουνάς ένα δήθεν νόημα που είναι τερατωδώς αντίθετο από ό,τι εύκολα καταλαβαίνει οποιοσδήποτε νοήμων.\nΕν κατακλείδι : και σε άλλα "μαγαζιά" διαπλέκονται. Δεν έχετε μονοπώλιο σε αυτό, σύμφωνοι. Δε θέλει κανένα φοβερό μυαλό η διαπλοκή. Χαλαρούτσικη ηθική θέλει. Ζήστε την βρε αδερφέ την διαπλοκή. Απολαύστε την. Στο κάτω κάτω σήμερα είστε hot, αύριο μπορεί να 'στε στα αζήτητα. Κάντε το με λίγο πιο ώριμο τρόπο όμως. Όχι τέτοιες ελαφρότητες. Αν δεν καταλαβαίνεις πώς να το κάνεις (εδώ κολλάει καλύτερα το "καταλαβαίνω καλά;"...), πάρε μαθήματα από καλύτερους στη διαπλοκή από σένα . Ανέβασε λίγο το επίπεδό σου στην διαπλοκή. Μπορείς! Μπορείς, μπορείς, μπορείς, οε οε!\nΑνώνυμος 9 Σεπτεμβρίου 2016 - 4:26 μ.μ.\nΕγώ πάντως θα ήθελα να ενημερώσω τον/την φίλο/η με το σχόλιο 6 Σεπτεμβρίου 1.14, ότι μπορεί να με υπολογίζει. Θέλω πολύ να μπω στην παρέα και δεν έχω ενδοιασμούς.\nριγέ κουνέλι (ή αλλιώς κουνέλι με ρίγες..ή μήπως είμαι ζέβρα;!)\nΑνώνυμος 14 Σεπτεμβρίου 2016 - 2:04 μ.μ.\nΚύριε/Κυρία που είχες την απορία τι να έκανε ο εκπρόσωπος των εργαζομένων στο ΔΣ του ΟΚΑΝΑ, έτσι πληροφοριακά να σου θυμίσω ότι την παίρνουμε και μόνοι μας οι εργαζόμενοι την ενημέρωση. Όλα τα σημαντικά είναι στο φως πια. Αρκεί να θέλει κανείς να φωτίσει και να διαβάσει. Συμφωνεί φαντάζομαι και η Αρσυ.\nΑνώνυμος 13 Σεπτεμβρίου 2016 - 8:23 μ.μ.\n20 Αυγούστου μας είπατε για την πρόταση σας στο σεπτό σωματείο μας σχετικά με τους εργαζόμενους στα ιδιωτικά συνεργεία. Σήμερα έχουμε 13 Σεπτέμβρη αλλά ακόμα κανένα νέο σας. Θέλει αργή ζύμωση η επανάσταση, οκ, αλλά μήπως παραείναι αργή;\nΑνώνυμος 18 Σεπτεμβρίου 2016 - 9:06 μ.μ.\nτα γιου - σου - φάκια\nπώς βαράνε παλαμάκια...\nδημοτικό άσμα ασμάτων περιοχής οκανα\nΔημοσίευμα της Εφημερίδας Συντακτών για τς συμβάσε...\nΔΕΛΤΙΟ ΘΥΕΛΛΗΣ: ΓΙΑ ΤΗΝ ΚΑΘΑΡΙΟΤΗΤΑ


Cyber Monday: Νέα ανάσα για την αγορά με εκπτώσεις και προσφορές - Suxnotita.gr\nΑρχική ΕΛΛΑΔΑ Cyber Monday: Νέα ανάσα για την αγορά με εκπτώσεις και προσφορές\nΜετά την Black Friday έρχεται σήμερα Δευτέρα 30 Νοεμβρίου η Cyber Monday, που αναμένεται να δώσει νέα ανάσα στην αγορά, μιας και τα καταστήματα είναι κλειστά εν μέσω του δεύτερου κύματος του κορονοϊού.\nΌσοι δεν πρόλαβαν λοιπόν να ψωνίσουν διαδικτυακά την Black Friday θα έχουν την ευκαιρία να το κάνουν σήμερα, εκμεταλλευόμενοι τις προσφορές που έχουν βάλει τα ηλεκτρονικά καταστήματα.\nΗ Κυβερνο-Δευτέρα (Cyber Monday) είναι εμπορικός όρος με προέλευση τις ΗΠΑ και αναφέρεται στην Δευτέρα μετά την Ημέρα των Ευχαριστιών και την Μαύρη Παρασκευή (Black Friday), κατά την οποία οι καταναλωτές ενθαρρύνονται να κάνουν τις αγορές τους μέσω διαδικτύου.\nΚαθιερώθηκε το 2005 και γρήγορα απέκτησε διεθνείς διαστάσεις. Η πατρότητα του όρου ανήκει στην Έλεν Ντέιβις, αντιπρόεδρο της Εθνικής Ομοσπονδίας Εμπορίου των ΗΠΑ.\nΗ συγκεκριμένη ημέρα επιλέχθηκε σε μια εποχή που το ίντερνετ δεν είχε τις ταχύτητες του σήμερα. Οι Aμερικανοί επέστρεφαν στις δουλειές τους ύστερα από το εορταστικό τετραήμερο της Ημέρας των Ευχαριστιών και το ίντερνετ της εργασίας τους ήταν απείρως πιο γρήγορο από αυτό του σπιτιού τους. Έτσι μπορούσαν πιο εύκολα να κάνουν αγορές online αναφέρει το sansimera.gr.\nΠροηγούμενο άρθροΤζεν Ψάκι: Η Ελληνοαμερικανίδα με καταγωγή από τη Μεσσηνία στο πλευρό του Τζο Μπάιντεν\nΕπόμενο άρθροΣτήριξη Πολάκη σε Βουνάτσου: «Εμείς με τη Μυρσίνη, εσείς με τον “Μπάντεν-Μπάντεν”»\nΚαιρός: Επιμένουν οι βροχές και οι καταιγίδες στο μεγαλύτερο μέρος της χώρας\nΣε ποιες περιοχές πραγματοποιούνται δωρεάν rapid test σήμερα Κυριακή 30 Ιανουαρίου\nΑργεντινή: Πέτυχαν με φωτοβολίδα τον βοηθό διαιτητή και τον έστειλαν στο νοσοκομείο – Δείτε...\nΚορονοϊός: Σε ποια χώρα κατέληξαν στα σκουπίδια έως και 1 εκατ. εμβόλια λόγω λήξης


thrakasippeas.gr-Πρωτάθλημα Δρόμου Αντοχής Β.Ελλάδας 2017\nΠρωταθλημα Δρομου Αντοχησ Β.Ελλαδασ 2017\nΣτην όμορφη και φιλόξενη περιοχή της Ιερισσού, στη Χαλκιδική, διεξήχθει το περασμένο Σ/Κ το Πρωτάθλημα Δρόμου Αντοχής Βορείου Ελλάδος με διοργανώτρια αρχή την ΕΠΣΜΑΘ. Ο Θράκας Ιππέας συμμετείχε με δύο αποστολές αθλητών, το Σάββατο στον αγώνα των Παίδων-Γυναικών με τη Βάσω Γαραγάνη να κατοχυρώνει το χάλκινο μετάλλιο και τον Δημουλά Γαβριήλ να έχει μία αξιοπρεπή παρουσία στους Παίδες.\nΤην Κυριακή διεξήχθει το αντίστοιχο αγώνισμα για τους άνδρες-εφήβους όπου ο Θράκας Ιππέας παρουσιάστηκε με αρκετές ελλείψεις στο αθλητικό του ρόστερ εξαιτίας των εποχικών ιώσεων. Παρόλα αυτά όμως η ομάδα αγωνίσθηκε με σθένος και οδήγησε τους Φραγκούλη Άγγελο, Μολλά Χαρούν και Rice Justin στη 5η, 6η και 7 η θέση στη κατηγορία Ανδρών. Πραγματικά ήταν ένας πολύ δυνατός αγώνας με συμμετοχή των κορυφαίων ομάδων της Βόρειας Ελλάδας. Θερμά συγχαρητήρια στο Π.Σ. Βέλος για την πανάξια κατάκτηση του πρωταθλήματος αλλά και σε όλους τους αθλητές που αγωνίστηκαν σε αυτό το διήμερο.\nΣτα αρνητικά σημεία, η ελλιπής σήμανση-φύλαξη σε σημεία διασταυρώσεων με αποτέλεσμα πολλοί αθλητές, και όχι μόνο, να χάσουν τη σωστή πορεία του αγώνα. Η σωστή όμως αντίδραση των κριτών και η άμεση εφαρμογή των κανονισμών απέτρεψε την όποια αλλοίωση στο τελικό αποτέλεσμα. Η διοργανώτρια αρχή όσο και η τεχνική επιτροπή του πρωταθλήματος ας λάβουν υπόψιν όλα τα τεκταινόμενα του διημέρου ώστε να διεκπεραιώνονται αρτιότεροι αγώνες στο μέλλον.\nΠρωταθλημα Δρομου Αντοχης Β.Ελλαδας 2017


Xριστουγεννιάτικες fashion καμπάνιες που αγαπήσαμε! - CozyVibe\nHome / Fashion / Xριστουγεννιάτικες fashion καμπάνιες που αγαπήσαμε!\nΟι διάσημοι οίκοι μόδας στο πιο γιορτινό κλίμα!\nΑν δεν έχετε μπει ακόμα σε γιορτινό κλίμα, έφτασε η ώρα! Διάσημοι οίκοι μόδας λάνσαραν τις χριστουγεννιάτικες καμπάνιες τους και μας βάζουν στο πιο χαρούμενο mood, με το πνεύμα μα των Χριστουγέννων να κατακλύζει εμάς και… τη ντουλάπα μας!\nΑς δούμε τις καμπάνιες, που ξεχωρίσαμε!\nLoewe: Υπό τη σκηνοθετική ματιά της Nina Gantz, ο οίκος Loewe μας μεταφέρει σε μια σουρεαλιστική πραγματικότητα, σε έναν μαξιμαλιστικό παράδεισο, στα πλαίσια του λανσαρίσματος της William De Morgan capsule collection. Τα γυρίσματα έγιναν στο West London’s Leighton House.\nBurberry: Οι σκηνοθέτες Mert Alas και Marcus Piggott εμπνεύστηκαν τη νέα καμπάνια της Burberry από διάσημες προσωπικότητες, τις οποίες και επέλεξαν για να πρωταγωνιστήσουν σε αυτή, όπως η πρώην πρώτη κυρία της Γαλλίας, Carla Bruni και ο ποδοσφαιριστής Ruben Loftus-Cheek. Όλα φωνάζουν πάρτυ και είμαστε καλεσμένοι του πιο όμορφου χριστουγεννιάτικου δείπνου!\nCoach: Η νέα καμπάνια του οίκου Coach σκηνοθετήθηκε από τον Bunny Kinney, ο οποίος κι αυτός με τη σειρά της επέλεξε celebrities όπως οι Kate Moss, Spike και Tonya Lee, για μία καμπάνια ζεστή και προσιτή, που προβάλει τα Χριστούγεννα με φίλους, αυτό δηλαδή που όλοι αποζητούμε από τις γιορτές!\nGucci: O οίκος Gucci μας ταξιδεύει κυριολεκτικά, αφού η νέα του εορταστική καμπάνια μας καλεί να περάσουμε τα Χριστούγεννα σε μία μοναδική κρουαζιέρα! Μια πολύ ιδιαίτερη δουλειά από τον Harmony Korine.\nChanel: Ο οίκος Chanel επέλεξε τον σκηνοθέτη Jean-Paul Goude για τη χριστουγεννιάτικη καμπάνια του, στην οποία πρωταγωνιστεί η πανέμορφη Lily-Rose Depp. Παριζιάνικος αέρας και ρομαντισμός, για τα πιο λευκά Χριστούγεννα της ζωής μας!


Δημοτικές Εκλογές 2002 | Δήμος Τρικκαίων\nΤΑΜΗΛΟΣ ΜΙΧ. ΣΑΡΑΝΤΗΣ ΜΙΧ. 1.683 51,7%\nΠΑΠΑΣΤΕΡΓΙΟΥ ΔΗΜ. 1.565\nΜΠΑΛΟΔΗΜΟΣ ΓΕΩΡ. 1.431\nΚΑΤΣΑΡΟΣ ΜΙΛ. 1.282\nΝΑΚΗΣ ΒΑΣ. 1.088\nΣΑΚΚΑΣ ΣΤ. του ΛΑΜ. 1.079\nΜΑΡΑΓΚΟΣ ΔΗΜ. 1.066\nΖΟΛΩΤΑΣ ΑΠ. 972\nΚΑΤΑΒΟΥΤΑ ΕΛ. 936\nΓΚΙΜΤΣΑΣ ΧΡ. 920\nΑΡΓΥΡΟΠΟΥΛΟΥ ΕΛ. 882\nΒΡΑΝΤΖΑ ΠΑΝ. 819\nΠΟΛΥΜΕΡΟΠΟΥΛΟΣ ΑΛ. 788\nΣΑΚΚΑΣ ΣΤΕΦ. 724\nΜΠΡΟΥΖΟΥΚΗ ΝΙΚ. 687\nΣΠΑΘΗΣ ΓΕΩΡ. ΣΠΑΘΗΣ ΓΕΩΡ. – 36,1%\nΒΑΒΥΛΗΣ ΑΘ. 1.539\nΑΓΓΕΛΗΣ ΑΓ. 1.296\nΛΑΠΠΑΣ ΧΡ. 1.108\nΣΠΑΝΟΣ Θ. 1.024\nΚΟΛΟΤΣΙΟΣ ΑΠ. 1.018\nΤΣΙΑΡΑΣ ΑΘ. 948\nΓΕΩΡΓΟΠΟΥΛΟΣ ΒΑΓ. 813\nΚΑΝΤΑΡΤΖΗΣ ΑΧ. ΚΑΝΤΑΡΤΖΗΣ ΑΧ. – 10,6%\nΚΑΪΚΗΣ ΓΕΩΡ. 359


Οι… μονομάχοι της Ρώμης\nΤο παρασκήνιο της κυβερνητικής κατάρρευσης στην Ιταλία και τα σενάρια της επόμενης ημέρας\nΗ πολιτική κρίση στην Ιταλία, αν και ανακοινώθηκε επίσημα στις 18:20 το απόγευμα της Τετάρτης, δεν είναι παρά το αποτέλεσμα των παρασκηνιακών πολιτικών διεργασιών που προηγήθηκαν το προηγούμενο διάστημα, με φόντο τους πόρους από τον Ευρωπαϊκό Μηχανισμό Στήριξης και απώτερο στόχο τις πρόωρες βουλευτικές εκλογές στη χώρα. Ο τρικομματικός συνασπισμός, εν μέσω κλυδωνισμών και αντιπαραθέσεων για την οικονομική και υγειονομική διαχείριση, δέχθηκε το τελειωτικό κτύπημα από τον ηγέτη του κόμματος Ζωντανή Ιταλία, Ματέο Ρέντσι. Της κρίσης αυτής είχε προηγηθεί έντονη κριτική προς τον πρωθυπουργό της χώρας, Τζουζέπε Κόντε, για τη μη αξιοποίηση των κονδυλίων του Ευρωπαϊκού Ταμείου Ανάκαμψης αλλά και τον απευθείας έλεγχο των μυστικών υπηρεσιών. Η επόμενη ημέρα της κατάρρευσης βρήκε τη λαβωμένη κυβέρνηση να ψάχνει λύσεις για την επιβίωσή της. Μέσα στα σενάρια βρίσκεται και το απευκταίο για τον κυβερνητικό συνασπισμό ενδεχόμενο των πρόωρων εκλογών, εξέλιξη την οποία επιζητούν διακαώς τα κόμματα της Δεξιάς.\nΣε νέα κρίση η Ιταλία\nΗ ανακοίνωση του Ρέντσι να αποσύρει τους Υπουργούς του από την Κυβέρνηση ήταν η απλή επιβεβαίωση των βαθιών τομών εντός του συνασπισμού, γνωστού και ως Conte II. «Παραδοσιακά» πλέον η οικονομική διαχείριση στην Ιταλία αποτελεί την αρένα για τη δημιουργία κυβερνητικών κρίσεων, ενώ είναι μια πρώτης τάξεως ευκαιρία για ξεκαθάρισμα των προθέσεων των πολιτικών παικτών της χώρας.\nΕάν το 2018 η χώρα «πολεμούσε» την Κομισιόν, έναν εξωτερικό «εχθρό», για να περάσει τον προϋπολογισμό της, το 2021 η Ρώμη θερίζει τους καρπούς που έσπειρε κατά τη 16μηνη συμπόρευση των τριών κομμάτων της Κυβέρνησης. Παρά τις πυρετώδεις συναντήσεις που προηγήθηκαν, ώστε τα δύο στρατόπεδα να έρθουν σε συμφωνία, ο Ρέντσι ανακοίνωσε τελικά τη ρήξη με τους δύο εταίρους τους, το Δημοκρατικό Κόμμα και το Κίνημα 5 Αστέρων.\nΌσα δεν μπόρεσαν να ειπωθούν με πολιτικό λόγο, μετέφερε με λεπτομέρειες ο ιταλικός Τύπος. Ο Conte, βαθιά απογοητευμένος και έξω φρενών από το πισώπλατο χτύπημα που δέχτηκε από τον Ρέντσι, αναγκάστηκε να δεχθεί την παραίτηση των 3 κυβερνητικών μελών της Ζωντανής Ιταλίας, επιλέγοντας ταυτόχρονα το μονοπάτι της μετωπικής σύγκρουσης με τον πρώην κυβερνητικό συνοδοιπόρο του.\nΑναλυτές βλέπουν ότι η κίνηση του Κόντε έχει ως στόχο να μειώσει πολιτικά τον αντίπαλό του σε μια κατά γενική ομολογία δύσκολη στιγμή για την Ιταλία. Μάλιστα, οι κινήσεις του θα πρέπει να είναι καλά μελετημένες για να αποφύγει το χειρότερο σενάριο για τον κατακρημνισμένο πια κυβερνητικό του συνασπισμό: Με κάθε τρόπο, πρέπει να αποφευχθούν οι πρόωρες εκλογές εν μέσω πανδημίας.\nΗ επόμενη ημέρα, τουλάχιστον σε διαδικτυακό επίπεδο, βρήκε τον πρωθυπουργό «κερδισμένο», με τις τάσεις στο Twitter να δείχνουν στήριξη στον Κόντε και αποδοκιμασία για τον Ρέντσι. Μια πιο προσεκτική ματιά, όμως, όπως διαπιστώνει μια στατιστική μελέτη, δείχνει ότι ένας στους δύο Ιταλούς δεν καταλαβαίνει τους αληθινούς λόγους αυτής της κρίσης. Η αδυναμία κατανόησης των πολιτικών αυτών εξελίξεων δημιουργεί ίσως το πιο «αγνό» λαϊκό ερώτημα: Ποια η ανάγκη να αρχίσει τώρα μια πολιτική κρίση, εν μέσω της, ίσως χειρότερης, ιστορικής στιγμής από τη γέννηση της Ιταλικής Δημοκρατίας;\nΟ Ρέντσι, πριν από την αποχώρησή του, θέλοντας να πάρει αποστάσεις από τους κυβερνητικούς χειρισμούς, ισχυρίστηκε ότι το κόμμα του δεν έχει μερίδιο ευθύνης στην κρίση, ενώ άφησε αιχμές για τον Κόντε, τονίζοντας ότι δεν παίζει με τους θεσμούς και η δημοκρατία δεν είναι ριάλιτι σόου. Σε έντονο ύφος μάλιστα κατηγόρησε τον πρωθυπουργό ότι αποτελεί «ζημιά για τη δημοκρατία».\nΣημείο τριβής αποτέλεσαν τα ευρωπαϊκά κονδύλια, με τον Ρέντσι να αμφισβητεί τις εξαγγελίες για την αξιοποίησή τους, ενώ ζήτησε να χρησιμοποιήσει η κυβέρνηση τα 37 δισεκατομμύρια ευρώ του Ευρωπαϊκού Μηχανισμού Σταθερότητας για τη δημόσια υγεία.\nΑπευθυνόμενος μάλλον στους μελλοντικούς του ψηφοφόρους, ξεδίπλωσε το όραμά του για μια επιστροφή στην πολιτική σκηνή και όχι στον λαϊκισμό, κατηγορώντας την κυβέρνησή του ότι έχασε πολύτιμο χρόνο, κατά τη διάρκεια του οποίου θα μπορούσαν να γίνουν πολλά με τα 37 δισεκατομμύρια που ήταν άμεσα διαθέσιμα από τον Ευρωπαϊκό Μηχανισμό Στήριξης. Η τελευταία αναφορά έβρισκε σθεναρές αντιστάσεις εντός του Conte II, αφού μια τέτοια κίνηση θυμίζει μνημόνιο, παρά τις διαβεβαιώσεις περί του αντιθέτου από την ευρωπαϊκή πλευρά.\nΠολιτικοί αναλυτές πάντως θεωρούν ότι ο ηγέτης του κόμματος Ζωντανή Ιταλία κάνει απεγνωσμένες κινήσεις για να βελτιώσει την εικόνα του, δημιουργώντας φασαρία και χρησιμοποιώντας τους πόρους ως δικαιολογία. Το γεγονός ότι η δημοτικότητα του Κόντε παραμένει σε υψηλά επίπεδα, παρά την πτώση σε σχέση με τον Μάρτιο και τον Απρίλιο, σήμανε συναγερμό στους πολιτικούς αντιπάλους τους, εντός και εκτός του κυβερνητικού στρατοπέδου.\nΕίναι γεγονός ότι η Ιταλία δεν είναι ξένη προς την πολιτική αβεβαιότητα και τη συχνή εναλλαγή στην εξουσία. Εντούτοις, η πολιτική κρίση που μαίνεται στη χώρα ξέσπασε εν μέσω πανδημίας και οικονομικών προβλημάτων, δημιουργώντας ακόμα περισσότερη πίεση για άμεση εκτόνωσή της.\nΈνα πιθανό σενάριο για έξοδο από αυτήν την κρίση θα ήταν να παραμείνει ο Κόντε στην εξουσία, αναζητώντας συμμαχίες με ανεξάρτητους βουλευτές ή μέλη μικρότερων κομμάτων. Εάν με κάποιον τρόπο καταφέρει να τους πείσει να δώσουν ψήφο εμπιστοσύνης στην κυβέρνησή του όταν θα απευθυνθεί στη Βουλή και τη Γερουσία, θα μπορέσει να κρατηθεί στην εξουσία. Σε αυτό το σενάριο όμως υπάρχει ο κίνδυνος να δημιουργηθεί μια «γυάλινη» συμμαχία, η οποία δεν θα μπορέσει να δημιουργήσει τη σταθερότητα που χρειάζεται η χώρα.\nΑν και θεωρείται απομακρυσμένο, ο Κόντε εναλλακτικά θα μπορούσε να παραιτηθεί τυπικά και να επαναδιαπραγματευτεί με τον Ρέντσι για δημιουργία ενός νέου συνασπισμού με τα ίδια κόμματα αλλά με διαφορετική ατζέντα, η οποία θα ικανοποιεί το κόμμα Ζωντανή Ιταλία. Αυτό θα επιτρέψει στον Ρέντσι να πάρει ενδεχομένως περισσότερα υπουργεία και να βγει νικητής από αυτήν την κρίση. Από την άλλη, το σενάριο αυτό θα δημιουργήσει νέες τριβές στους υπόλοιπους κυβερνητικούς εταίρους. Το Δημοκρατικό Κόμμα μετά τη ρήξη χαρακτήρισε τον Ρέντσι αναξιόπιστο, ενώ το Κίνημα 5 Αστέρων απέκλεισε το ενδεχόμενο να συνεργαστεί ξανά μαζί του. Φυσικά, στο δίλημμα εκλογές ή συνεργασία με Ρέντσι, ίσως οι διακηρύξεις αυτές αποκτήσουν έναν λιγότερο «απόλυτο» τόνο.\nΟ Κόντε όμως πριν μπει στη διαδικασία να σκεφτεί τα δυο πιο πάνω σενάρια, έχει την ευχέρεια να δοκιμάσει ένα σχέδιο Β. Σύμφωνα με ειδικούς, θα μπορούσε να πάρει πάνω του τα δύο «ορφανά» υπουργεία που άφησε πίσω ο Ρέντσι, ώστε να κερδίσει χρόνο, σπεύδοντας παράλληλά σε αναμέτρηση στη Γερουσία σε μια δεύτερη φάση. Αν και η κίνηση αυτή θεωρείται υψηλού ρίσκου, στην καλύτερη περίπτωση θα του επέτρεπε να περάσει κάποια από τα σημαντικά μέτρα που εκκρεμούν, όπως η διακύμανση του προϋπολογισμού και η παράταση της κατάστασης εκτάκτου ανάγκης.\nΚαθόλου τυχαία η αντιπολίτευση της Δεξιάς πιέζει για νέες εκλογές, ενδύοντας τις προθέσεις της με ένα δημοκρατικό «επιχείρημα»: Τους επόμενους μήνες πολλές ευρωπαϊκές χώρες θα οδηγηθούν στις κάλπες, όπως Ολλανδία και Γερμανία, ενώ η Ιταλία όχι, άρα τίθεται ζήτημα δημοκρατικότητας. Εντούτοις, οι δημοσκοπήσεις ρίχνουν φως στις όχι και τόσο αγνές προθέσεις του εν δυνάμει συντηρητικού συνασπισμού.\nΣυγκεκριμένα, δημοσκόπηση του ιδιωτικού τηλεοπτικού καναλιού La 7 δείχνει ότι η Λέγκα του Ματέο Σαλβίνι αγγίζει ποσοστό 23,2% στην πρόθεση ψήφου. Παράλληλα, το εθνικιστικό κόμμα Αδέλφια της Ιταλίας έρχεται δεύτερο με ποσοστό 17,2% , ενώ η Φόρτσα Ιτάλια του Μπερλουσκόνι αγγίζει το 5,9%.\nΌσον αφορά τα κόμματα του συνασπισμού Κόντε, το κεντροαριστερό Δημοκρατικό Κόμμα συγκεντρώνει ποσοστό 19,4% και το Κίνημα 5 Αστέρων δεν ξεπερνάει το 14,7%.\nΑπό τα μικρότερα κόμματα, την Ιταλική Αριστερά θα ψήφιζε το 3,8% και το κόμμα Ζωντανή Ιταλία του Ματέο Ρέντσι, το οποίο μόλις αποχώρησε από την κυβέρνηση, το 2,9%.\nΜε βάση αυτά τα ποσοστά, σε περίπτωση πρόωρων βουλευτικών εκλογών τα δεξιά κόμματα Λέγκα, Αδέλφια της Ιταλίας και Φόρτσα Ιτάλια θα μπορούσαν να σχηματίσουν αυτοδύναμη κυβέρνηση.\nΓια πολλούς ειδικούς όμως δεν έχει δείξει ξεκάθαρα σημάδια για την πορεία που θα ακολουθήσει το Φόρτσα Ιτάλια του Μπερλουσκόνι, το οποίο διαφοροποιείται σημαντικά από τα άλλα δύο δεξιά κόμματα. Έτσι σε περίπτωση εκλογών αναμένεται ότι θα έχει έναν καθοριστικό ρόλο να παίξει, αναλόγως εάν θα κατέβει με τον δεξιό συνασπισμό ή θα προτιμήσει να συνάψει συμμαχίες με μικρότερες κεντρώες δυνάμεις.


Εγχειρίδιο Lego Toa Undersea Attack (76 σελίδες)\nΕγχειρίδιο Lego Toa Undersea Attack\nΈχετε κάποια ερώτηση σχετικά με το Lego Toa Undersea Attack ή χρειάζεστε βοήθεια; Κάντε την ερώτησή σας εδώ. Δώστε μια σαφή και περιεκτική περιγραφή του ζητήματος και της ερώτησής σας. Όσο περισσότερες λεπτομέρειες παρέχετε για το ζήτημα και την ερώτησή σας, τόσο πιο εύκολο θα είναι για άλλους αγοραστές του Lego Toa Undersea Attack να απαντήσουν σωστά στην ερώτησή σας.\nΣχετικά με το Lego Toa Undersea Attack\nΔείτε το εγχειρίδιο για το Lego Toa Undersea Attack εδώ, δωρεάν. Αυτό το εγχειρίδιο ανήκει στην κατηγορία Παιχνίδια και έχει βαθμολογηθεί από 1 άτομα με μέσο όρο 7.5. Αυτό το εγχειρίδιο διατίθεται στις ακόλουθες γλώσσες: Παγκόσμιος. Έχετε κάποια ερώτηση σχετικά με το Lego Toa Undersea Attack ή χρειάζεστε βοήθεια; Κάντε την ερώτησή σας εδώ\nLego Toa Undersea Attack προδιαγραφές\nΜοντέλο Toa Undersea Attack


1. Συχνά κρυολογήματα. Δύο ή τρία κρυολογήματα το χρόνο που περνούν σε περίπου δέκα ημέρες, είναι κάτι το φυσιολογικό για τους ενήλικες. Αν ωστόσο είστε συνεχώς μπουκωμένοι και βήχετε, αν η μια μόλυνση διαδέχεται την άλλη ή αν το κρυολόγημα δεν βελτιώνεται ακόμη και μετά από δύο εβδομάδες, τότε κάτι δεν πάει καλά. Το ανοσοποιητικό σας σύστημα δεν μπορεί πλέον να ανταποκριθεί επαρκώς.\n2. Υποφέρετε συχνά μέσα στο χρόνο από άλλες λοιμώξεις; Π.χ. Ωτίτιδα, Φλεγμονές στα ούλα, Ουρολοίμωξη, Πνευμονία;\n3. Υποφέρετε από δυσπεψία; Ένα μεγάλο μέρος της άμυνας του σώματός μας, βρίσκεται στον πεπτικό σωλήνα. Τα «καλά» βακτήρια που ζουν στο έντερο, προστατεύουν από μολύνσεις και φλεγμονές. Εάν έχετε συχνά αέρια, διάρροια ή δυσκοιλιότητα, μπορεί να είναι σημάδι ότι το ανοσοποιητικό σας σύστημα έχει υποστεί βλάβη ή αποδυνάμωση.\n4. Οι τραυματισμοί δεν επουλώνονται καλά. Η επούλωση των πληγών εξαρτάται από το ανοσοποιητικό σύστημα. Σε περίπτωση γρατσουνιάς, κοψίματος ή εγκαύματος, το σώμα σας μπαίνει σε αμυντική θέση. Το τραυματισμένο δέρμα, μέσω του οποίου θα μπορούσαν να διεισδύσουν τα παθογόνα, θα πρέπει, κανονικά, να αντικατασταθεί με ένα νέο στρώμα δέρματος το συντομότερο δυνατό. Τα κύτταρα του ανοσοποιητικού βοηθούν σε αυτό. Έτσι, εάν οι πληγές δεν επουλώνονται γρήγορα και καλά, είναι σημάδι ότι το ανοσοποιητικό σύστημα δεν λειτουργεί καλά.\n5. Το επίπεδο άγχους σας είναι υψηλό. Το μακροχρόνιο στρες αποδυναμώνει το ανοσοποιητικό σύστημα. Ο αριθμός των λευκών αιμοσφαιρίων που καταπολεμούν τις λοιμώξεις μειώνεται. Δεν είναι τυχαίο ότι οι άνθρωποι συχνά αρρωσταίνουν μετά από μια δύσκολη περίοδο στη δουλειά ή μετά από μια συναισθηματική κρίση, καταστάσεις που συχνά συνοδεύονται από έλλειψη άσκησης και κακό ύπνο.\n6. Νιώθετε αδυναμία και εξάντληση; Βιώνετε κούραση παρόλο που κοιμάστε αρκετά; Έχετε μειωμένη ενέργεια και αντοχή; Αυτό θα μπορούσε επίσης να είναι ένα σημάδι ότι το ανοσοποιητικό σύστημα είναι εξασθενημένο.\nΣυχνά, ωστόσο, δεν είναι εύκολο να αναγνωρίσουμε τι είναι πραγματικά το έναυσμα για μια ανοσολογική ανεπάρκεια. Μπορεί να κρύβονται άλλες ασθένειες πίσω από αυτό, ιδίως προηγούμενες ιογενείς λοιμώξεις, αυτοάνοσα νοσήματα, διαβήτης, δυσλειτουργία του θυρεοειδούς αδένα ή κοιλιοκάκη (δυσανεξία στη γλουτένη) ή απλώς ηλικιακοί παράγοντες. Υπάρχουν επίσης πράγματα στη συμπεριφορά και τον τρόπο ζωής, που μπορούν να αποδυναμώσουν το ανοσοποιητικό μας σύστημα. Φροντίστε να συζητήσετε οποιαδήποτε ύποπτη ανοσολογική ανεπάρκεια με τον οικογενειακό σας γιατρό.\nΑν θέλετε να μάθετε περισσότερα για τη θεραπεία ενίσχυσης του ανοσοποιητικού και τα οφέλη της, επικοινωνήστε μαζί μας ή κλείστε το ραντεβού σας εδώ. Δείτε το άρθρο μας για τις 7 τροφές που ενισχύουν το ανοσοποιητικό.\nΠΗΓΗ: https://www.avogel.ch/de/ihre-gesundheit/erkaeltung/immunsystem-staerkung.php Immunsystem natürlich stärken: Die besten Tipps So stärkt man die Immunabwehr und schützt sich\n5 λόγοι να κάνεις μασάζ μετά τις διακοπές